qundao/data-zh-poetry huggingface dataset:
金石录后序
作者：李清照
朝代：宋

右金石录三十卷者何？赵侯德父所著书也。取上自三代，下迄五季，钟、鼎、甗、鬲、盘、彝、尊、敦之款识，丰碑、大碣，显人、晦士之事迹，凡见于金石刻者二千卷，皆是正伪谬，去取褒贬，上足以合圣人之道，下足以订史氏之失者，皆载之，可谓多矣。 呜呼，自王播、元载之祸，书画与胡椒无异；长舆、元凯之病，钱癖与传癖何殊。名虽不同，其惑一也。 余建中辛巳，始归赵氏。时先君作礼部员外郎，丞相时作吏部侍郎。侯年二十一，在太学作学生。赵、李族寒，素贫俭。每朔望谒告出，质衣，取半千钱，步入相国寺，市碑文果实归，相对展玩咀嚼，自谓葛天氏之民也。后二年，出仕宦，便有饭蔬衣练，穷遐方绝域，尽天下古文奇字之志。日就月将，渐益堆积。丞相居政府，亲旧或在馆阁，多有亡诗、逸史，鲁壁、汲冢所未见之书，遂力传写，浸觉有味，不能自已。后或见古今名人书画，一代奇器，亦复脱衣市易。尝记崇宁间，有人持徐熙牡丹图，求钱二十万。当时虽贵家子弟，求二十万钱，岂易得耶。留信宿，计无所出而还之。夫妇相向惋怅者数日。 后屏居乡里十年，仰取俯拾，衣食有余。连守两郡，竭其俸入，以事铅椠。每获一书，即同共勘校，整集签题。得书、画、彝、鼎，亦摩玩舒卷，指摘疵病，夜尽一烛为率。故能纸札精致，字画完整，冠诸收书家。余性偶强记，每饭罢，坐归来堂烹茶，指堆积书史，言某事在某书、某卷、第几叶、第几行，以中否角胜负，为饮茶先后。中即举杯大笑，至茶倾覆怀中，反不得饮而起。甘心老是乡矣。故虽处忧患困穷，而志不屈。收书既成，归来堂起书库，大橱簿甲乙，置书册。如要讲读，即请钥上簿，关出卷帙。或少损污，必惩责揩完涂改，不复向时之坦夷也。是欲求适意，而反取憀憟。余性不耐，始谋食去重肉，衣去重采，首无明珠、翠羽之饰，室无涂金、刺绣之具。遇书史百家，字不刓缺，本不讹谬者，辄市之，储作副本。自来家传周易、左氏传，故两家者流，文字最备。于是几案罗列，枕席枕藉，意会心谋，目往神授，乐在声色狗马之上。 至靖康丙午岁，侯守淄川，闻金寇犯京师，四顾茫然，盈箱溢箧，且恋恋，且怅怅，知其必不为己物矣。建炎丁未春三月，奔太夫人丧南来。既长物不能尽载，乃先去书之重大印本者，又去画之多幅者，又去古器之无款识者，后又去书之监本者，画之平常者，器之重大者。凡屡减去，尚载书十五车。至东海，连舻渡淮，又渡江，至建康。青州故第，尚锁书册什物，用屋十余间，冀望来春再备船载之。十二月，金人陷青州，凡所谓十余屋者，已皆为煨烬矣。 建炎戊申秋九月，侯起复知建康府。已酉春三月罢，具舟上芜湖，入姑孰，将卜居赣水上。夏五月，至池阳。被旨知湖州，过阙上殿。遂驻家池阳，独赴召。六月十三日，始负担，舍舟坐岸上，葛衣岸巾，精神如虎，目光烂烂射人，望舟中告别。余意甚恶，呼曰：“如传闻城中缓急，奈何？”戟手遥应曰：“从众。必不得已，先弃辎重，次衣被，次书册卷轴，次古器，独所谓宗器者，可自负抱，与身俱存亡，勿忘之。”遂驰马去。途中奔驰，冒大暑，感疾。至行在，病痁。七月末，书报卧病。余惊怛，念侯性素急，奈何。病痁或热，必服寒药，疾可忧。遂解舟下，一日夜行三百里。比至，果大服柴胡、黄芩药，疟且痢，病危在膏盲。余悲泣，仓皇不忍问后事。八月十八日，遂不起。取笔作诗，绝笔而终，殊无分香卖履之意。 葬毕，余无所之。朝廷已分遣六宫，又传江当禁渡。时犹有书二万卷，金石刻二千卷，器皿、茵褥，可待百客，他长物称是。余又大病，仅存喘息。事势日迫。念侯有妹婿，任兵部侍郎，从卫在洪州，遂遣二故吏，先部送行李往投之。冬十二月，金寇陷洪州，遂尽委弃。所谓连舻渡江之书，又散为云烟矣。独余少轻小卷轴书帖、写本李、杜、韩、柳集，《世说》、《盐铁论》，汉唐石刻副本数十轴，三代鼎鼐十数事，南唐写本书数箧，偶病中把玩，搬在卧内者，岿然独存。 上江既不可往，又虏势叵测，有弟迒任敕局删定官，遂往依之。到台，台守已遁。之剡，出陆，又弃衣被。走黄岩，雇舟入海，奔行朝，时驻跸章安，从御舟海道之温，又之越。庚戌十二月，放散百官，遂之衢。绍兴辛亥春三月，复赴越，壬子，又赴杭。 先侯疾亟时，有张飞卿学士，携玉壶过，视侯，便携去，其实珉也。不知何人传道，遂妄言有颁金之语。或传亦有密论列者。余大惶怖，不敢言，亦不敢遂已，尽将家中所有铜器等物，欲走外廷投进。到越，已移幸四明。不敢留家中，并写本书寄剡。后官军收叛卒，取去，闻尽入故李将军家。所谓岿然独存者，无虑十去五六矣。惟有书画砚墨，可五七簏，更不忍置他所。常在卧塌下，手自开阖。在会稽，卜居土民钟氏舍。忽一夕；穴壁负五簏去。余悲恸不已，重立赏收赎。后二日，邻人钟复皓出十八轴求赏，故知其盗不远矣。万计求之，其余遂不可出。今知尽为吴说运使贱价得之。所谓岿然独存者，乃十去其七八。所有一二残零不成部帙书册，三数种平平书帙，犹复爱惜如护头目，何愚也耶。 今日忽阅此书，如见故人。因忆侯在东莱静治堂，装卷初就，芸签缥带，束十卷作一帙。每日晚吏散，辄校勘二卷，跋题一卷。此二千卷，有题跋者五百二卷耳。今手泽如新，而墓木已拱，悲夫！ 昔萧绎江陵陷没，不惜国亡，而毁裂书画。杨广江都倾覆，不悲身死，而复取图书。岂人性之所著，死生不能忘之欤。或者天意以余菲薄，不足以享此尤物耶。抑亦死者有知，犹斤斤爱惜，不肯留在人间耶。何得之艰而失之易也。 呜呼，余自少陆机作赋之二年，至过蘧瑗知非之两岁，三十四年之间，忧患得失，何其多矣！然有有必有无，有聚必有散，乃理之常。人亡弓，人得之，又胡足道！所以区区记其终始者，亦欲为后世好古博雅者之戒云。 绍兴二年、玄黓岁，壮月朔甲寅，易安室题。
長壽樂
作者：李清照
朝代：宋

微寒應候。望日邊六葉，階蓂初秀。愛景欲掛扶桑，漏殘銀箭，杓回搖鬥。慶高閎此際，掌上一顆明珠剖。有令容淑質，歸逢佳偶。到如今，晝錦滿堂貴胄。榮耀，文步紫禁，一一金章綠綬。更值棠棣連陰，虎符熊軾，夾河分守。況青雲咫尺，朝暮重入承明後。看綵衣爭獻，蘭羞玉酎。祝千齡，借指松椿比壽。
鳳凰臺上憶吹簫
作者：李清照
朝代：宋

香冷金猊，被翻紅浪，起來人未梳頭。任寶奩閒掩，日上簾鉤。生怕閒愁暗恨，多少事、欲說還休。今年瘦，非幹病酒，不是悲秋。明朝，這回去也，千萬遍陽關，也即難留。念武陵春晚，雲鎖重樓。記取樓前綠水，應念我、終日凝眸。凝眸處，從今更數，幾段新愁。
點絳唇
作者：李清照
朝代：宋

寂寞深閨，柔腸一寸愁千縷。惜春春去。幾點催花雨。倚遍闌干，只是無情緒。人何處。連天衰草，望斷歸來路。
聲聲慢
作者：李演
朝代：宋

輕韉繡谷。柔屐煙堤，六年遺賞新續。小舫重來，惟有寒沙鷗熟。徘徊舊情易冷，但溶溶、翠波如縠。愁望遠，甚雲銷月老，暮山自綠。嚬笑人生悲樂，且聽我尊前，漁歌樵曲。舊閣塵封，長得樹陰如屋。淒涼五橋歸路，載寒秀、一枝疏玉。翠袖薄，晚無言、空倚修竹。
桃源憶故人
作者：李漳
朝代：宋

小樓簾卷欄干外。花下朱門半啟。中有傾城佳麗。一笑西風裡。盈盈臨水情難致。盡日相看如醉。乾鵲不知人意。只管聲聲喜。
鵲橋仙
作者：李漳
朝代：宋

迢迢郎意，盈盈妾恨，今夕鵲橋欲度。世間兒女一何痴，鬥乞巧、紛紛無數。遙知此際，有人孤坐，心切天街雲路。好因緣是惡因緣，夢魂遠、陽臺雨暮。
南山
作者：李濤
朝代：宋

南山思美人也
彼美人兮，在南山之陽。
豈不爾思，道阻且長。
彼美人兮，在南山之側。
我不見兮，寤寐思服。
彼美人兮，悠悠我思。
何以予之，瓊瑰玉佩。
南山·其一
作者：李濤
朝代：宋

彼美人兮，在南山之陽。
豈不爾思，道阻且長。
南山·其二
作者：李濤
朝代：宋

彼美人兮，在南山之側。
我不見兮，寤寐思服。
喜遷鶯
作者：李煥
朝代：宋

雲蒸雷動。慶瑞嶽降真，祥生申甫。元后慈賢，勳臣英烈，百世顯光家譜。久許致身忠孝，何止滿懷今古。聽輿論，是侯王苗裔，神仙儔侶。爭睹藩尹盛，刑揩政成，和氣橫眉宇。北闕鶯花，西湖風月，旌騎穩遊天路。福海壽山無比，爛醉黃堂歌舞。正榮耀，有華姻寵授，清朝恩數。
喜遷鶯
作者：李煥
朝代：宋

風雲嘉會，有英傑瑞時，來符平泰。子建才華，平陽勳業，流慶至今猶在。閭史卿來曾記，骨相堂堂龐艾。少年日，已心包雲澤，名高嵩岱。超邁人盡道，今代吏師，小試猶淹大。兩路登車，三州出牧，遊刃了無凝礙。便合進推荷橐，迤邐參陪天縡。願從此，奉明君真相，優遊千載。
擊梧桐
作者：李珏
朝代：宋

楓葉濃於染。秋正老、江上征衫寒淺。又是秦鴻過，霽煙外，寫出離愁幾點。年來歲去，朝生暮落，人似吳潮展轉。怕聽陽關曲，奈短笛喚起，天涯情遠。雙屐行春，扁舟嘯晚。憶昔鷗湖鶯苑。鶴帳梅花屋，霜月後、記把山扉牢掩。惆悵明朝何處，故人相望，但碧雲半斂。定蘇堤、重來時候，芳草如翦。
木蘭花慢
作者：李珏
朝代：宋

故人知健否，又過了、一番秋。記十載心期，暮苔茅屋，杜若芳洲。天遙夢飛不到，但滔滔、歲月水東流。南浦春波舊別，西山暮雨新愁。吳鉤。光透黑貂裘。客思晚悠悠。更何處相逢，殘更聽雁，落日呼鷗。滄江白雲無數，約他年、攜手上扁舟。鴉陣不知人意，黃昏飛向城頭。
木蘭花慢
作者：李琳
朝代：宋

蕊珠仙馭遠，橫羽葆、簇霓旌。甚鸞月流輝，鳳雲布彩，翠繞蓬瀛。舞衣怯環佩冷，問梨園、幾度沸歌聲。夢裡芝田八駿，禁中花漏三更。繁華一瞬化飛塵，輦路劫灰平。恨碧滅煙銷，紅凋露粉，寂寞秋城。興亡事空陳跡，只青山、淡淡夕陽明。懶向沙鷗說得，柳風吹上旗亭。
滿江紅
作者：李琳
朝代：宋

碧醮江山，鶴唳曉、雲獻畫屏。瑤宮敞，舞金翔翠，巍枕春城。龍背神瓢飛旱雨，虹光花石轉陰晴。藹晝香、飛霧福蒼生，千古靈。簫鶯響，笙鶴鳴。瑞煙起，彩雲行。滿闌干花影，繡揚簾旌。佛界三千籠日月，仙樓十二掛星辰。望赭袍、霞佩並雲軿，遊紫清。
滿庭霜·滿庭芳
作者：李璆
朝代：宋

白玉肌膚，清冰神彩，仙妃何事煙村。自然標韻，羞入百花群。不易盈盈瘦質，犯寒臘、獨作春溫。溪橋外，斜枝半吐，行客一銷魂。清香無處著，雪中暗認，月下空聞。算誰許幽人，相伴芳尊。莫放高樓弄笛，忍教看、雪落紛紛。堪調鼎，濛濛煙雨，滋養待和羹。
水龍吟
作者：李璮
朝代：宋

腰刀首帕從軍，戍樓獨倚閑凝眺。中原氣象，狐居兔穴，暮煙殘照。投筆書懷，枕戈待旦，隴西年少。嘆光陰掣電，易生髀肉，不如易腔改調。世變滄海成田，奈群生、幾番驚擾。干戈爛漫，無時休息，憑誰驅掃。眼底山河，胸中事業，一聲長嘯。太平時、相將近也，穩穩百年燕趙。
吊嚴陵
作者：李甲
朝代：宋

蕙蘭香泛，孤嶼潮平，驚鷗散雪。迤邐點破，澄江秋色。暝靄向斂，疏雨乍收，染出藍峰千尺。漁舍孤煙鎖寒磧。畫鷁翠帆旋解，輕艤晴霞岸側。正念往悲酸，懷鄉慘切。何處引羌笛。追惜。當時富春佳地，嚴光釣址空遺蹟。華星沈後，扁舟泛去，蕭灑閒名圖籍。離觴吊終寓目，意斷魂消淚滴。漸洞天晚，回首暮雲千古碧。
夢玉人引
作者：李甲
朝代：宋

漸東風暖，隴梅殘，霽雲碧。嫩草柔條，又回江城春色。乍促銀籤，便篆香紋蠟有餘跡。愁夢相兼，盡日高無力。這些離恨，依然是、酒醒又如織。料伊懷情，也應向人端的。何故近日，全然無訊息。問伊看，伊教人到此，如何休得。
幔卷帘
作者：李甲
朝代：宋

绝羽沈鳞，埋花葬玉，杳杳悲前事。对一盏寒灯，数点流萤，悄悄画屏，巫山十二。蕣脸星眸，蕙情兰性，一旦成流水。便纵有、甘泉妙手、洪都方士何济。香闺宝砌。临妆处，迤逦苔痕翠。更不忍看伊，绣残鸳侣，而今尚有，啼红粉渍。好梦不来，断云飞去，黯黯情无际。谩饮尽香醪，奈向愁肠消遣无计。
幔卷綢·慢卷綢
作者：李甲
朝代：宋

絕羽沈鱗，埋花葬玉，杳杳悲前事。對一盞寒燈，數點流螢，悄悄畫屏，巫山十二。蕣臉星眸，蕙情蘭性，一旦成流水。便縱有、甘泉妙手，洪都方士何濟。香閨寶砌。臨妝處，迤邐苔痕翠。更不忍看伊，繡殘鴛侶，而今尚有，啼紅粉漬。好夢不來，斷雲飛去，黯黯情無際。謾飲盡香醪，奈向愁腸，消遣無計。
擊梧桐
作者：李甲
朝代：宋

杳杳春江闊。收細雨、風蹙波聲無歇。雁去汀洲暖，岸蕪靜，翠染遙山一抹。群鷗聚散，徵航來去，隔水相望楚越。對此、凝情久，念往歲上國，嬉遊時節。鬥草園林，賣花巷陌，觸處風光奇絕。正恁濃歡裡，悄不意、頓有天涯離別。看那梅生翠實，柳飄狂絮，沒個人共折。把而今、愁煩滋味，教向誰說。
望雲涯引
作者：李甲
朝代：宋

秋容江上，岸花老，蘋洲白。露溼蒹葭，浦嶼漸增寒色。閒漁唱晚，鶩雁驚飛處，映遠磧。數點輕帆，送天際歸客。鳳台人散，漫回首。沈訊息。素鯉無憑，樓上暮雲凝碧。時向西風下，認遠笛。宋玉悲懷，未信金樽消得。
過秦樓
作者：李甲
朝代：宋

賣酒爐邊，尋芳原上，亂花飛絮悠悠。已蝶稀鶯散，便擬把長繩、系日無由。謾道草忘憂。也徒將，酒解閒愁。正江南春盡，行人千里，蘋滿汀洲。有翠紅徑裡，盈盈似簇，芳茵禊飲，時笑時謳。當暖風遲景，任相將永日，爛熳狂遊。誰信盛狂中，有離情、忽到心頭。向尊前擬問，雙燕來時，曾過秦樓。
八聲甘州
作者：李石
朝代：宋

向吳天萬里、一葉歸舟。歲月盡悠悠。有清歌一曲，醉中自笑，酒醒還愁。幾度春鶯囀午，塞雁橫秋。漁笛蓑衣底，依舊勾收。多謝飛來雙鶴，□水邊林下，伴我遨遊。笑老萊晨昏，色笑為親留。有向來、素琴三尺，枕一編、周易在床頭。君知否，家山夢寐，渾勝瀛洲。
如夢令
作者：李石
朝代：宋

憶被金尊勸倒。燈下紅香圍繞。別後有誰憐，一任春殘鶯老。煩惱。煩惱。腸斷綠楊芳草。
如夢令
作者：李石
朝代：宋

橋上水光浮雪。橋下柳陰遮月。夢裡去尋香，露冷五更時節。胡蝶。胡蝶。飛過閒紅千葉。
搗練子
作者：李石
朝代：宋

腰束素，鬢垂鴉。無情笑面醉猶遮。扇兒扇，瞥見些。雙鳳小，玉釵斜。芙蓉衫子藕花紗。戴一枝，薝蔔花。
搗練子
作者：李石
朝代：宋

心自小，玉釵頭。月娥飛下白蘋洲。水中仙，月下游。江漢佩，洞庭舟。香名薄倖寄青樓。問何如，打泊浮。
搗練子
作者：李石
朝代：宋

斟別酒，問東君。一年一度一回新。看百花，飄舞茵。斟別酒，問行人。莫將別淚裛羅巾。早歸來，依舊春。
搗練子
作者：李石
朝代：宋

紅粉裡，絳金裳。一卮仙酒豔晨妝。醉溫柔，別有鄉。清暑殿，藕風涼。雞頭擘破誤君王。泣梨花，春夢長。
烏夜啼
作者：李石
朝代：宋

紅軟榴花臉暈，綠愁楊柳眉疏。日長院宇閒消遣，荔子賭樗蒲。瑩雪涼衣乍浴，裁冰素扇新書。繡香薰被梅煙潤，枕簟碧紗廚。
烏夜啼
作者：李石
朝代：宋

繡閣和煙飛絮，粉牆映日吹紅。花花柳柳成陰處，休恨五更風。絮點鋪排綠水，紅香收拾黃蜂。留春盡道能留得，長在酒杯中。
烏夜啼
作者：李石
朝代：宋

鸞鏡愁添眉黛，羅裙瘦減腰肢。一回見了一回病，彈指誤佳期。醉裡懵騰淚洗，夢中著摸魂飛。一春多少閒風雨，亭院落花時。
謝池春
作者：李石
朝代：宋

煙雨池塘，綠野乍添春漲。鳳樓高、珠簾捲上。金柔玉困，舞腰肢相向。似玉人、瘦時模樣。離亭別後，試問陽關誰唱。對青春、翻成悵望。重門靜院，度香風屏障。吐飛花、伴人來往。
醉蓬萊
作者：李石
朝代：宋

望長江東去，逐客西來，幾逢秋杪。江草江花，約鬢絲俱老。朝士紅萸，佳人雪藕，別後忍孤歡笑。楚水樓臺，巫山宮殿，五湖煙渺。又是征帆，萬里行去，舊恨鱸魚，昔日鷗鳥。九日江南，上蓬萊仙島。三度劉郎，黃花醉裡，問我幾時來到。寄語西風，饒他老子，莫欺烏帽。
長相思
作者：李石
朝代：宋

花飛飛。絮飛飛。三月江南煙雨時。樓臺春樹迷。雙鶯兒。雙燕兒。橋北橋南相對啼。行人猶未歸。
長相思
作者：李石
朝代：宋

紅藕絲。白藕絲。艾虎衫裁金縷衣。釵頭雙荔枝。鬢符兒。背符兒。鬼在心頭符怎知。相思十二時。
長相思
作者：李石
朝代：宋

花深紅。花淺紅。桃杏淺深花不同。年年吹暖風。鶯語中。燕語中。喚起碧窗春睡濃。日高花影重。
如夢令
作者：李祁
朝代：宋

不見玉人清曉。長嘯一聲雲杪。碧水滿闌塘，竹外一枝風嫋。奇妙。奇妙。半夜山空月皎。
如夢令
作者：李祁
朝代：宋

春水湖塘深處。竹暗沙洲無路。閒伴落花來，卻信東風歸去。且住。且住。細看兩山煙雨。
水龍吟
作者：李祁
朝代：宋

碧山橫繞清湖，茂林秀麓波光裡。南宮老大，西洲漂盪，危亭重倚。雨步雲行，餌風飲霧，平生遊戲。笑此中空洞，都無一物，有神妙、浩然氣。掃盡雲南夢北，看三江五湖秋水。狂歌兩解，清尊一舉，超然千里。江漢蒼茫，故人何處，山川良是。待白蘋露下，青天月上，約騎鯨起。
鵲橋仙
作者：李祁
朝代：宋

春陰淡淡，春波渺渺，簾卷花稍香霧。小舟誰在落梅村，正夢繞、清溪煙雨。碧山學士，雲房嬌小，須要五湖同去。桃花流水鱖魚肥，恰趁得、江天佳處。
點絳唇
作者：李祁
朝代：宋

樓下清歌，水流歌斷春風暮。夢雲煙樹。依約江南路。碧水黃沙，夢到尋梅處。花無數。問花無語。明月隨人去。
佛日杲禪師真贊
作者：李綱
朝代：宋

聞佛日之名而未識其面，見佛日之相而不聞其言。
心契神交，未識面可也。
目擊道存，不聞言可也。
如水中月，雖非實見，已有清凉之意。
如獅子吼，雖未發聲，已有畏仰之心。
自非真是，恁麽人辦得恁麽事。
衆所推許，疇克爾耶。
雖然，孤峰頂上訶佛罵祖，彼佛日也。
一幅丹青默然無說，此佛日也。
孰是孰非，必有明眼人能辨之者。
咄！。
六麼令
作者：李綱
朝代：宋

長江千里，煙澹水雲闊。歌沈玉樹，古寺空有疏鍾發。六代興亡如夢，苒苒驚時月。兵戈凌滅。豪華銷盡，幾見銀蟾自圓缺。潮落潮生波渺，江樹森如發。誰念遷客歸來，老大傷名節。縱使歲寒途遠，此志應難奪。高樓誰設。倚闌凝望，獨立漁翁滿江雪。
喜遷鶯
作者：李綱
朝代：宋

邊城寒早。對漠漠暮秋，霜風煙草。戰□長閒，刁斗無聲，空使荷戈人老。隴頭立馬極目，萬里長城古道。感懷處，問仲宣雲樂，從軍多少。縹緲。雲嶺外，夕烽一點，塞上傳光小。玉帳尊罍，青油談笑，肯把壯懷銷了。畫樓數聲殘角，吹徹梅花霜曉。願歲歲靜煙塵，羌虜常修鄰好。
喜遷鶯
作者：李綱
朝代：宋

江天霜曉。對萬頃雪浪，雲濤彌渺。遠岫參差，煙樹微茫，閱盡往來人老。淺沙別浦極望，滿目餘霞殘照。暮雲斂，放一輪明月，窺人懷抱。杳杳。千里恨，玉人一別，夢斷無音耗。手拈江梅，枝頭春信，欲寄算應難到。畫船片帆浮碧，更值風高波浩。幾時得向尊前，銷卻許多煩惱。
喜遷鶯
作者：李綱
朝代：宋

邊城寒早。恣驕虜、遠牧甘泉豐草。鐵馬嘶風，氈裘凌雪，坐使一方雲擾。廟堂折衝無策，欲幸坤維江表。叱群議，賴寇公力挽，親行天討。縹緲。鑾輅動，霓旌龍旆，遙指澶淵道。日照金戈，雲隨黃傘，徑渡大河清曉。六軍萬姓呼舞，箭發敵酋難保。虜情懾，誓書來，從此年年修好。
喜遷鶯
作者：李綱
朝代：宋

長江千里。限南北、雪浪雲濤無際。天險難逾，人謀克壯，索虜豈能吞噬。阿堅百萬南牧，倏忽長驅吾地。破強敵，在謝公處畫，從容頤指。奇偉。淝水上，八千戈甲，結陣當蛇豕。鞭弭周旋，旌旗麾動，坐卻北軍風靡。夜聞數聲鳴鶴，盡道王師將至。延晉祚，庇烝民，周雅何曾專美。
如如軒贊
作者：李綱
朝代：宋

華屋千楹，貪夫所娱。
一念休歇，袤丈有餘。
是軒廓然，含容太虚。
森羅萬象，體自如如。
道人何爲，於焉宴居。
動静語默，隨時捲舒。
蓋将即此以善已而，又以示其徒者歟。
念奴嬌
作者：李綱
朝代：宋

晚唐姑息，有多少方鎮，飛揚跋扈。淮蔡雄藩聯四郡，千里公然旅拒。同惡相資，潛傷宰輔，誰敢分明語。媕婀群議，共雲旄節應付。於穆天子英明，不疑不貳處，登庸裴度。往督全師威令使，擒賊功名歸訴。半夜銜枚，滿城深雪，忽已亡懸瓠。明堂坐治，中興高映千古。
念奴嬌
作者：李綱
朝代：宋

茂陵仙客，算真是、天與雄才宏略。獵取天驕馳衛霍，如使鷹鸇驅雀。鏖戰皋蘭，犁庭龍磧，飲至行勳爵。中華疆盛，坐令夷狄衰弱。追想當日巡行，勒兵十萬騎，橫臨邊朔。親總貔貅談笑看，黠虜心驚膽落。寄語單于，兩君相見，何苦逃沙漠。英風如在，卓然千古高著。
念奴嬌
作者：李綱
朝代：宋

暮雲四卷，淡星河、天影茫茫垂碧。皓月浮空，人盡道，端的清圓如璧。丹桂扶疏，銀蟾依約，千古佳今夕。寒光委照，有人獨坐秋色。悵念老子平生，粗令婚嫁了，超然閒適。誤縛簪纓遭世故，空有當時胸臆。苒苒流年，春鴻秋燕，來往終何益。雲山深處，這回真是休息。
故贈諫議大夫了齋陳公真贊
作者：李綱
朝代：宋

如玉之溫，有睟其容。
如山之峙，有主其中。
論事有蓍龜之審，知人如衡鑑之公。
金百鍊而不耗，水萬折而必東。
置死生于一拾，會理事而皆融。
吾不知其誰氏之學，混儒釋而爲宗。
茲其所以爲了翁者歟。
水龍吟
作者：李綱
朝代：宋

古來夷狄難馴，射飛擇肉天驕子。唐家建國，北邊雄盛，無如頡利。萬馬崩騰，皂旗氈帳，遠臨清渭。向郊原馳突，憑陵倉卒，知戰守、難為計。須信君王神武。覘虜營、只從七騎。長弓大箭，據鞍詰問，單于非義。戈甲鮮明，旌麾光彩，六軍隨至。悵敵情震駭，魚循鼠伏，請堅盟誓。
水龍吟
作者：李綱
朝代：宋

晚春天氣融和，乍驚密雪煙空墜。因風飄蕩，千門萬戶，牽情惹思。青眼初開，翠眉才展，小園長閉。又誰知化作，瓊花玉屑，共榆莢、漫天起。深院美人慵困，亂雲鬟、盡從妝綴。小廊回處，氍毹重疊，輕拈卻碎。飛入樓臺，舞穿簾幕，總歸流水。悵青春又過，年年此恨，滿東風淚。
水龍吟
作者：李綱
朝代：宋

漢家炎運中微，坐令閏位餘分據。南陽自有，真人膺歷，龍翔虎步。初起昆城，旋驅烏合，塊然當路。想莽軍百萬，旌旗千里，應道是、探囊取。豁達劉郎大度。對勍敵、安恬無懼。提兵夾擊，聲喧天壤，雷風藉助。虎豹哀嗥，戈鋋委地，一時休去。早復收舊物，掃清氛祲，作中興主。
水龍吟
作者：李綱
朝代：宋

際天雲海無涯，徑從一葉舟中渡。天容海色，浪平風穩，何嘗有颶。鱗甲千山，笙鏞群籟，了無遮護。笑讀君佳闋，追尋往事，須通道、忘來去。聞說釣鯨公子，為才名、鶚書交舉。高懷澹泊，柏臺蘭省，留連莫住。萬里閩山，不從海道，寄聲何處。悵七年契闊，無因握手，與開懷語。
水龍吟
作者：李綱
朝代：宋

莫春清淑之初，賞心最樂惟修禊。蘭亭序飲，泛觴流詠，蕭然適意。舊弼宗英，文章賢牧，肯臨坰外。向碧山深處，尋花問柳，有佳氣、隨旌旆。寥落幽人寓止。惜僧園、繚雲縈水。栽花種竹，鑿池開徑，淵明豈愧。美景良辰，玉顏方老，欲留何計。對殘紅嫩綠，開懷笑時，且須同醉。
永遇樂
作者：李綱
朝代：宋

秋色方濃，好天涼夜，風雨初霽。缺月如鉤，微雲半掩，的燦星河碎。爽來軒戶，涼生枕簟，夜永悄然無寐。起徘徊，憑欄凝佇，片時萬情千意。江湖倦客，年來衰病，坐嘆歲華空逝。往事成塵，新愁似鎖，誰是知心底。五陵蕭瑟，中原杳杳，但有滿襟清淚。燭蘭缸，呼童取酒，且圖徑醉。
蘇武令
作者：李綱
朝代：宋

塞上風高，漁陽秋早。惆悵翠華音杳。驛使空馳，徵鴻歸盡，不寄雙龍消耗。唸白衣、金殿除恩，歸黃閣、未成圖報。誰信我、致主丹衷，傷時多故，未作救民方召。調鼎為霖，登壇作將，燕然即須平掃。擁精兵十萬，橫行沙漠，奉迎天表。
雨霖鈴
作者：李綱
朝代：宋

蛾眉修綠。正君王恩寵，曼舞絲竹。華清賜浴瑤甃，五家會處，花盈山谷。百里遺簪墮珥，盡寶鈿珠玉。聽突騎、鼙鼓聲喧，寂寞霓裳羽衣曲。金輿還幸匆匆速。奈六軍不發人爭目。明眸皓齒難戀，腸斷處、繡囊猶馥。劍閣崢嶸，何況鈴聲，帶雨相續。謾留與、千古傷神，盡入生綃幅。
雪峰了禪師真贊
作者：李綱
朝代：宋

粹然而深，如玉在山而珠在淵。
頎然而長，如野鶴之處雞群。
謂是爲了，四大假合，何者是真。
謂是非了，五峰秀出，望之儼然。
道與之貌，丹青所傳，其有不得而傳者耶。
皓月普分千水影，清光常滿一輪中。
佛日杲禅师真赞
作者：李纲
朝代：宋

闻佛日之名而未识其面，见佛日之相而不闻其言。
心契神交，未识面可也。
目击道存，不闻言可也。
如水中月，虽非实见，已有清凉之意。
如狮子吼，虽未发声，已有畏仰之心。
自非真是，恁么人办得恁么事。
众所推许，畴克尔耶。
虽然，孤峰顶上诃佛骂祖，彼佛日也。
一幅丹青默然无说，此佛日也。
孰是孰非，必有明眼人能辨之者。
咄！。
佛日杲禅师真赞
作者：李纲
朝代：宋

闻佛日之名而未识其面，见佛日之相而不闻其言。心契神交，未识面可也。目击道存，不闻言可也。如水中月，虽非实见，已有清凉之意。如狮子吼，虽未发声，已有畏仰之心。自非真是，恁么人办得恁么事。众所推许，畴克尔耶。虽然，孤峰顶上诃佛骂祖，彼佛日也。一幅丹青默然无说，此佛日也。孰是孰非，必有明眼人能辨之者。咄！
喜迁莺晋师胜淝上
作者：李纲
朝代：宋

长江千里。限南北、雪浪云涛无际。天险难逾，人谋克庄，索虏岂能吞噬。阿坚百万南牧，倏忽长驱吾地。破强敌，在谢公处画，从容颐指。奇伟。淝水上，八千戈甲，结阵当蛇豕。鞭弭周旋，旌旗麾动，坐却北军风靡。夜闻数声鸣鹤，尽道王师将至。延晋祚，庇烝民，周雅何曾专美。
如如轩赞
作者：李纲
朝代：宋

华屋千楹，贪夫所娱。
一念休歇，袤丈有余。
是轩廓然，含容太虚。
森罗万象，体自如如。
道人何为，于焉宴居。
动静语默，随时捲舒。
盖将即此以善已而，又以示其徒者欤。
如如轩赞
作者：李纲
朝代：宋

华屋千楹，贪夫所娱。一念休歇，袤丈有馀。是轩廓然，含容太虚。森罗万象，体自如如。道人何为，于焉宴居。动静语默，随时捲舒。盖将即此以善已而，又以示其徒者欤。
故赠谏议大夫了斋陈公真赞
作者：李纲
朝代：宋

如玉之温，有睟其容。
如山之峙，有主其中。
论事有蓍龟之审，知人如衡鑑之公。
金百炼而不耗，水万折而必东。
置死生于一拾，会理事而皆融。
吾不知其谁氏之学，混儒释而为宗。
兹其所以为了翁者欤。
故赠谏议大夫了斋陈公真赞
作者：李纲
朝代：宋

如玉之温，有睟其容。如山之峙，有主其中。论事有蓍龟之审，知人如衡鉴之公。金百鍊而不耗，水万折而必东。置死生于一拾，会理事而皆融。吾不知其谁氏之学，混儒释而为宗。兹其所以为了翁者欤。
木蘭花慢
作者：李芸子
朝代：宋

佔西風早處，一番雨，一番秋。記故國斜陽，去年今日，落葉林幽。悲歌幾回激烈，寄疏狂、酒令與詩籌。遺恨清商易改，多情紫燕難留。嗟休。觸緒繭絲抽。舊事續何由。奈予懷渺渺，羈愁鬱郁，歸夢悠悠。生平不如老杜，便如它、飄泊也風流。寄語庭柯徑竹，甚時得棹孤舟。
倦尋芳
作者：李萊老
朝代：宋

繚牆黏蘚，糝徑飛梅，春緒無賴。繡壓垂簾，骨有許多寒在。寶幄香消龍麝餅，鈿車塵冷鴛鴦帶。想西園，被一程風雨，群芳都礙。逗曉色、鶯啼人起，倦倚銀屏，愁沁眉黛。待拼千金，卻恨好榷難買。翠苑歡遊孤解佩。青門佳約妨挑菜。柳初黃，罩池塘、萬絲愁靄。
惜紅衣
作者：李萊老
朝代：宋

笛送西泠，帆過杜曲。晝陰芳綠。門巷清風，還尋故人屋。蒼華髮冷，笑瘦影、相看如竹。幽谷。煙樹晚鶯，訴經年愁獨。殘陽古木。書畫歸船，匆匆又南北。蘋洲鷗鷺素熟。舊盟續。甚日浩歌招隱，聽雨弁陽同宿。料重來時候，香蕩幾灣紅玉。
揚州慢
作者：李萊老
朝代：宋

玉倚風輕，粉凝冰薄，土花祠冷無人。聽吹簫月底，傳暮草金城。笑紅紫、紛紛成雨，溯空如蝶，恐墮珠塵。嘆而今、杜郎還見，應賦悲春。佩環何許，縱無情、鶯燕猶驚。悵朱檻香消，綠屏夢渺，腸斷瑤瓊。九曲迷樓依舊，沈沈夜、想覓行雲。但荒煙幽翠，東風吹作秋聲。
木蘭花慢
作者：李萊老
朝代：宋

向煙霞堆裡，著吟屋、最高層。望海日翻紅，林霏散白，猿鳥幽深。雙岑。倚天翠溼，看浮雲、收盡雨還晴。曉色千松逗冷，照人眼底長青。閒情。玉塵風生。摹繭字，校鵝經。愛靜翻緗帙，芸臺棐幾，荷制蘭纓。分明。晉人舊隱，掩巖扉、月午籟沈沈。三十六梯樹杪，溯空遙想登臨。
清平樂
作者：李萊老
朝代：宋

綠窗初曉。枕上聞啼鳥。不恨王孫歸不早。只恨天涯芳草。錦書紅淚千行。一春無限思量。折得垂楊寄與，絲絲都是愁腸。
清平樂
作者：李萊老
朝代：宋

日寒風細。庭館浮花氣。白髮潘郎吟欲醉。綠暗シ蕪千里。西園南浦東城。一春多少閒情。日暮採蘋歌遠，夢迴喚得愁生。
臺城路·齊天樂
作者：李萊老
朝代：宋

半空河影流雲碎，亭皋嫩涼收雨。井葉還驚，江蓮亂落，弦月初生商素。堂深幾許。漸爽入雲幬，翠綃千縷。紈扇恩疏，晚螢光冷照窗戶。文園憔悴頓老，又西風暗換，絲鬢無數。燈外殘砧，琴邊瘦枕，一一情傷遲暮。故人倦旅。料渭水長安，感時吟苦。正自多愁，砌蛩終夜語。
謁金門
作者：李萊老
朝代：宋

春意態。閒卻遠山橫黛。香徑莓苔嗟粉壞。鳳靴雙鬥彩。折得花枝懶戴。猶戀鴛鴦飛蓋。舊恨新愁都只在。東風吹柳帶。
高陽臺
作者：李萊老
朝代：宋

門掩香殘，屏搖夢冷，珠細糝綴芳塵。臨水搴花，流來疑是行雲。蘚梢空掛淒涼月，想鶴歸、猶怨黃昏。黯消凝。人老天涯，雁影沈沈。斷腸不在聽橫笛，在江皋解佩，翳玉飛瓊。煙溼荒村，背春無限愁深。迎風點點飄寒粉，悵秋娘、燕袖啼痕。更關情。青子懸枝，綠樹成陰。
點絳唇
作者：李萊老
朝代：宋

綠染春波，袖羅金縷雙鸂鶒。小桃勻碧。香襯蟬雲溼。舞帶歌鈿，閒傍鞦韆立。情何極。燕鶯塵跡。芳草斜陽笛。
念奴嬌
作者：李處全
朝代：宋

一天春意，趁東皇幽賞，重飛端葉。造物有心成偉觀，來伴紅蕖開徹。桂魄初圓，梅腮全放，節物俱奇絕。冷官門巷，望中北固樓堞。遐想蓬底高人，擁衾無寐，九曲長增結。我亦低窗翻蠹紙，失喜瑤花盈尺。擁鼻孤吟，搔頭危坐，所欠惟佳客。須君來此，臉紋相對生纈。
憶秦娥
作者：李處全
朝代：宋

春山寂。佳人凝笑山南陌。山南陌。東風寒淺，絳羅衫窄。闌干倚處雲如冪。晚來雨過胭脂滴。胭脂滴。啼妝難勸，且須歡伯。
憶秦娥
作者：李處全
朝代：宋

鶯花寂。為渠遊冶長安陌。長安陌。今朝風景，酒腸寬窄。錦茵閒把薰籠冪。嫩紅倚綠嬌如滴。嬌如滴。古今高詠，老泉仙伯。
相見歡
作者：李處全
朝代：宋

新涼襟袂冷然。乍晴天。風送誰家羌管、月便娟。雲散盡，秋空碧，玉鉤懸。洗耳時聽三弄、等團圓。
訴衷情
作者：李處全
朝代：宋

疏煙明淡雨膏如。青入燒痕初。開到無言桃李，春事喜敷腴。隨杖履，有琴書。酒盈壺。風前花下，睡起醒時，著我籃輿。
醉蓬萊
作者：李處全
朝代：宋

政餘春眷眷，首夏駸駸，清和時候。曉色曈曨，瑞靄凝軒牖。著子青梅，嫋枝紅藥，物物俱情厚。綠倚朱弦，檀槽鐵撥，華堂稱壽。季父高懷，慶鍾吾姊，富貴長年，自應兼有。更看諸郎，謝砌芝蘭秀。蚤晚成名，雁行親膝，無忌勝如舅。沆瀣朝霞，蓬萊弱水，釀為春酒。
袁州州学记
作者：李觏
朝代：宋

皇帝二十有三年，制诏州县立学。惟时守令，有哲有愚。有屈力殚虑，祗顺德意；有假官借师，苟具文书。或连数城，亡诵弦声。倡而不和，教尼不行。
三十有二年，范阳祖君无泽知袁州。始至，进诸生，知学宫阙状。大惧人材放失，儒效阔疏，亡以称上意旨。通判颍川陈君侁，闻而是之，议以克合。相旧夫子庙，狭隘不足改为，乃营治之东。厥土燥刚，厥位面阳，厥材孔良。殿堂门庑，黝垩丹漆，举以法。故生师有舍，庖廪有次。百尔器备，并手偕作。工善吏勤，晨夜展力，越明年成。
舍菜且有日，盱江李觏谂于众曰：“惟四代之学，考诸经可见已。秦以山西鏖六国，欲帝万世，刘氏一呼，而关门不守，武夫健将，卖降恐后，何耶？诗书之道废，人惟见利而不闻义焉耳。孝武乘丰富，世祖出戎行，皆孳孳学术。俗化之厚，延于灵、献。草茅危言者，折首而不悔；功烈震主者，闻命而释兵；群雄相视，不敢去臣位，尚数十年。教道之结人心如此。今代遭圣神，尔袁得贤君，俾尔由庠序，践古人之迹。天下治，则谭礼乐以陶吾民：一有不幸，尤当仗大节，为臣死忠，为子死孝。使人有所赖，且有所法。是睢朝家教学之意。若其弄笔墨以徼利达而已，岂徒二三子之羞，抑亦为国者之忧。”
此年实至和甲午，夏某月甲子记。
念奴嬌
作者：李邴
朝代：宋

素光練淨，映秋山、隱隱修眉橫綠。鳷鵲樓高天似水，碧瓦寒生銀粟。千丈斜暉，奔雲湧霧，飛過盧仝屋。更無塵氣，滿庭風碎梧竹。誰念鶴髮仙翁，當年曾共賞，紫巖飛瀑。對影三人聊痛飲，一洗離愁千斛。斗轉參橫，翩然歸去，萬里騎黃鵠。滿川霜曉，叫雲吹斷橫玉。
清平樂
作者：李邴
朝代：宋

露花煙柳。春思濃如酒。幾陣狂風新雨後。滿地落紅鋪繡。風流何處疏狂。厭厭恨結柔腸。又是危闌獨倚，一川菸草斜陽。
漢宮春
作者：李邴
朝代：宋

瀟灑江梅，向竹梢疏處，橫兩三枝。東君也不愛惜，雪壓霜欺。無情燕子，怕春寒、輕失花期。卻是有，年年塞雁，歸來曾見開時。清淺小溪如練，問玉堂何似，茅舍疏籬。傷心故人去後，冷落新詩。微雲淡月，對江天、分付他誰。空自憶，清香未減，風流不在人知。
點絳唇
作者：李銓
朝代：宋

一朵千金，帝城穀雨初晴後。粉拖香透。雅稱群芳首。把酒題詩，遐想歡如舊。花知否。故人清瘦。長憶同攜手。
清平樂
作者：李鼐
朝代：宋

亂雲將雨。飛過鴛鴦浦。人在小樓空翠處。分得一襟離緒。片帆隱隱歸舟。天邊雪捲雲浮。今夜夢魂何處，青山不隔人愁。
風入松
作者：李鼐
朝代：宋

翠煙籠日上花梢。花外樓高。海犀不動簾櫳靜，晝長人懶鶯嬌。寶篆濃薰沉水，清商低按擅槽。畫堂深處燕蟠桃。親見仙曹。霧鬟不改朱顏好，年年長被春饒。一品疏封它日，十分沉醉今朝。
祀神詞
作者：李龏
朝代：宋

食蘋兮崑崙，駕文鰩兮西海。
登羣玉之府兮白雲熊熊，祀司天兮毛采。
占筳篿兮瑶池，恍余心兮飉厲。
旋升兮軒丘，即平圃兮佇眙。
颯晨風兮丹木，聞環玉兮泠泠。
神來歸兮洋水，舞青鳥兮都庭。
陳桂尊兮藉白茅，申微詞兮再拜以傴。
歆余誠兮神何私，惟怙終兮拙魯。
祀神词
作者：李龏
朝代：宋

食苹兮昆崙，驾文鳐兮西海。
登羣玉之府兮白云熊熊，祀司天兮毛采。
占筳篿兮瑶池，恍余心兮飉厉。
旋升兮轩丘，即平圃兮伫眙。
飒晨风兮丹木，闻环玉兮泠泠。
神来归兮洋水，舞青鸟兮都庭。
陈桂尊兮藉白茅，申微词兮再拜以伛。
歆余诚兮神何私，惟怙终兮拙鲁。
祀神词
作者：李龏
朝代：宋

食蘋兮昆崙，驾文鳐兮西海。登群玉之府兮白云熊熊，祀司天兮毛采。占筳篿兮瑶池，恍余心兮？厉。旋升兮轩丘，即平圃兮伫眙。飒晨风兮丹木，闻环玉兮泠泠。神来归兮洋水，舞青鸟兮都庭。陈桂尊兮藉白茅，申微词兮再拜以伛。歆余诚兮神何私，惟怙终兮拙鲁。
秋征图
作者：李龏
朝代：宋

断崖兮秋清，野桥兮烟横。
彼何人兮短褐，跨蹇馿兮孤征。
登蜀道兮出函谷，叫阊阖兮谒承明。
兰皋兮芷葺，木涵风兮楚声。
渺何之兮不返，因有感兮吾生。
秋征图
作者：李龏
朝代：宋

断崖兮秋清，野桥兮烟横。彼何人兮短褐，跨蹇驴兮孤征。登蜀道兮出函谷，叫阊阖兮谒承明。兰皋兮芷葺，木涵风兮楚声。渺何之兮不返，因有感兮吾生。
秋征圖
作者：李龏
朝代：宋

斷崖兮秋清，野橋兮煙橫。
彼何人兮短褐，跨蹇馿兮孤征。
登蜀道兮出函谷，叫閶闔兮謁承明。
蘭皋兮芷葺，木涵風兮楚聲。
渺何之兮不返，因有感兮吾生。
兩同心
作者：杜安世
朝代：宋

巍巍劍外，寒霜覆林枝。望衰柳、尚色依依。暮天靜、雁陣高飛。入碧雲際。江山秋色，遣客心悲。蜀道巇嶮行遲。瞻京都迢遞。聽巴峽、數聲猿啼。惟獨個、未有歸計。謾空悵望，每每無言，獨對斜暉。
剔銀燈
作者：杜安世
朝代：宋

夜永衾寒夢覺。翠屏共、繡幃燈照。就枕思量，離多會少。孤負小歡輕笑。風流爭表。空惹盡、一生煩惱。寫遍香箋，分剖鱗翼，路遙難到。淚眼愁腸，朝朝暮暮，去便不知音耗。終須拼了。別選個、如伊才調。
剔銀燈
作者：杜安世
朝代：宋

好事爭如不遇。可惜許、多情相誤。月下風前，偷期竊會，共把衷腸分付。尤雲殢雨。正繾綣、朝朝暮暮。無奈別離情緒。和酒病、雙眉長聚。往事淒涼，佳音迢遞，似此因緣誰做。洞雲深處。暗回首、落花飛絮。
剔銀燈
作者：杜安世
朝代：宋

昨夜一場風雨。催促牡丹歸去。孫武宮中，石崇樓下，多情怎生為主。真疑洛浦。雲水算、杳無重數。獨倚闌干凝佇。香片亂沾塵土。爭似當初，不曾相見，免恁惱人腸肚。綠叢無語。空留得、寶刀翦處。
喜遷鶯
作者：杜安世
朝代：宋

花不盡，柳無窮。應與我心同。觥船一棹百分空。何處不相逢。朱弦悄。知音少。天若有情應老。勸君看取利名場。今古夢忙忙。
少年遊
作者：杜安世
朝代：宋

小樓歸燕又黃昏。寂寞鎖高門。輕風細雨，惜花天氣，相次過春分。畫堂無緒，初燃絳蠟，羅帳掩餘薰。多情不解怨王孫。任薄倖、一從君。
採明珠
作者：杜安世
朝代：宋

雨乍收，小院塵消，雲淡天高露冷。坐看月華生，射玉樓清瑩。蟋蟀鳴金井。下簾幃、悄悄空階，敗葉墜風，惹動閒愁，千端萬緒難整。秋夜永。涼天迥。可不念光景。嗟薄命。倏忽少年，忍交孤令。燈閃紅窗影。步迴廊、懶入香閨，暗落淚珠滿面，誰人知我，為伊成病。
河滿子
作者：杜安世
朝代：宋

柳嫩不禁搖動，梅殘盡任飄零。雨餘天氣來深院，向陽纖草重青。寂寞小桃初綻，兩三枝上紅英。又見雲中歸雁，嗈嗈斷續和鳴。年年依舊無情緒，鎮長冷落銀屏。不語閒尋往事，微風頻動簾旌。
河滿子
作者：杜安世
朝代：宋

細雨裛開紅杏，新妝粉面鮮明。東君何事交來早，更無綠葉同榮。獨倚青樓吟賞，目前無限輕盈。命薄不依欄檻，或佔郊坰。清香繁豔真堪愛，枉教寂寞凋零。相次牡丹芍藥，王孫誰道多情。
蘇幕遮
作者：杜安世
朝代：宋

盡思量，還叵耐。因甚當初，故故相招買。早是幽歡多障礙。更遣分飛，脈脈如天外。有心憐，無計奈。兩處厭厭，一點虛恩愛。獨上高樓臨暮靄。憑暖朱闌，這意無人會。
訴衷情
作者：杜安世
朝代：宋

燒殘絳蠟淚成痕。街鼓報黃昏。碧雲又阻來信，廊上月侵門。愁永夜，拂香裀。待誰溫。夢蘭憔悴，擲果淒涼，兩處消魂。
賀聖朝
作者：杜安世
朝代：宋

東君造物無凝滯。芳容相替。杏花桃萼一時開，就中明媚。綠叢金朵，枝長葉細。稱花王相待。萬般堪愛，暫時見了，斷腸無計。
賀聖朝
作者：杜安世
朝代：宋

牡丹盛拆春將暮。群芳羞妒。幾時流落在人間，半間仙露。馨香豔冶，吟看醉賞，嘆誰能留住。莫辭持燭夜深深，怨等閒風雨。
鵲橋仙
作者：杜安世
朝代：宋

別離情緒，多方開解，卻免厭厭似醉。樓高終日倚闌干，目斷有、千山萬水。妖嬈薄媚，不禁拋擺，漸覺肌膚瘦悴。當初相見偶然間，不喚作、如今恁地。
鵲橋仙
作者：杜安世
朝代：宋

日長天氣，深深庭院，又是春愁滋味。池邊昨夜雨兼風，戰紅杏、餘香亂墜。陰陰亭榭，暖煙輕柳，萬縷黃金窣地。一雙新燕卻重來，但暗把、羅巾掩淚。
喜遷鶯
作者：杜東
朝代：宋

生申華席。便佔卻新春，前頭五日。椒頌梅英，金幡彩縷，好個早春天色。使君以仁得壽，和氣融春無極。人總道，是陽春有腳，恩浮南國。應看，丹詔下，昨夜天邊，初報春訊息。日轉黃麾，風生絳傘，春殿龍顏咫尺。共慶一堂嘉會，萬宇同沾春澤。祝眉壽，便從今細數，好春千億。
謁金門
作者：杜龍沙
朝代：宋

階露重。浥透尋花雙鳳。天色晴明風不動。薄衫金絡縫。午枕高雲斜縱。一覺風流春夢。起看翻翻簾影弄。夕陽歸燕共。
鬥雞回
作者：杜龍沙
朝代：宋

鶯啼人起，花露真珠灑。白苧衫，青驄馬。繡陌相將，鬥雞寒食下。迴廊瞑色愔愔，應是待、歸來也。月漸高，門猶亞。悶剔銀缸，漏聲初入夜。
和张钦夫望月词
作者：杨万里
朝代：宋

玉虫晕以贯虹兮学林之颠，阒其宵兮圣贤毕参于前。心超兮千载，忽乎纳自牖兮光寒而静娟。吾兴视兮何祥，望舒推毂兮辚大圜。生两仪兮虚白，饰万物兮清妍。彼何居兮轃兹，挈一规兮破幽偏。代天兮宣精，㧖欹兮恶盈。似道兮日损，缩于一晦弦兮，万斯年而求伸。宅天下兮至晦，镜天下兮至明。烛吾心中之月兮，贯地纬而洞天经。吾奉月兮周旋，月踵吾兮后先。夫君寄我兮三章，招月而与寓目兮，炯笔势之翩翩。想他日之独立兮，过庭而侍侧。谁其耳剽于玉振兮，惟此月知其然。月不予留兮，予亦咏而归。歌三终兮谢明月，何夕复惠然兮临我于亭乎而。
和张钦夫望月词
作者：杨万里
朝代：宋

玉虫晕以贯虹兮学林之颠，閴其宵兮圣贤毕参于前。
心超兮千载，忽乎纳自牖兮光寒而静娟。
吾兴视兮何祥，望舒推毂兮辚大圜。
生两仪兮虚白，饰万物兮清妍。
彼何居兮轃兹，挈一规兮破幽偏。
代天兮宣精，扼欹兮恶盈。
似道兮日损，缩于一晦弦兮，万斯年而求伸。
宅天下兮至晦，镜天下兮至明。
烛吾心中之月兮，贯地纬而洞天经。
吾奉月兮周旋，月踵吾兮后先。
夫君寄我兮三章，招月而与寓目兮，炯笔势之翩翩。
想他日之独立兮，过庭而侍侧。
谁其耳剽于玉振兮，惟此月知其然。
月不予留兮，予亦咏而归。
歌三终兮谢明月，何夕復惠然兮临我于亭乎而。
和渊明归去来兮辞
作者：杨万里
朝代：宋

归去来兮，平生怀归今得归。有未归而不怿，岂当怿而更悲。愧一陶之不若，庶二疏兮可追。肖令威之归辽，喟物是而人非。捐水苍兮今佩，反芰制兮昨衣。恋岂谖夫太紫，分敢踰于少微。如鹿得草，望绿斯奔。如鹤出笼，岂复入门。屦虽未得，而趾故存。谓予不信，有如泰樽。月喜予之言归，隤清晖而照颜。山喜予以出迎，相劳苦其平安。江喜予而舞波，击碎雪于云关。纷邻曲之老稚，羌堵墙以来观。沸里巷之犬鸡，亦喜翁之蚤还。惊鬓髯之两霜，尚赳赳而桓桓。归去来兮，半天下以倦游。饥予驱而予出，奚俟饱而无求。观一箪之屡空，躬自乐而人忧。暨一区之草玄，娱羲画与箕畴。岂慕胥靡，济川作舟。矧先人之敝庐，有一壑兮一丘。后千寻兮茂林，前十里兮清流。耿靡羡而载营，蹇何骛而不休。已矣乎！用舍匪吾，行止匪时。何至啜醨如渔父，何必乎誓墓兮如羲之。吾行可枉涂，吾止可预期。应耘耔而端委，犹端委而耘籽。对天地而一哂，酢风光以千诗。抵槁茎与朽壳，岂复从詹尹而决疑。
和渊明归去来兮辞
作者：杨万里
朝代：宋

归去来兮，平生怀归今得归。
有未归而不怿，岂当怿而更悲。
媿一陶之不若，庶二疎兮可追。
肖令威之归辽，喟物是而人非。
捐水苍兮今佩，反芰制兮昨衣。
恋岂谖夫太紫，分敢踰于少微。
如鹿得草，望绿斯奔。
如鹤出笼，岂復入门。
屦虽未得，而趾故存。
谓予不信，有如泰罇。
月喜予之言归，隤清晖而照颜。
山喜予以出迎，相劳苦其平安。
江喜予而舞波，击碎雪于云关。
纷邻曲之老穉，羌堵墙以来观。
沸里巷之犬鸡，亦喜翁之蚤还。
惊鬓髯之两霜，尚赳赳而桓桓。
归去来兮，半天下以倦游。
饥予驱而予出，奚俟饱而无求。
观一箪之屡空，躬自乐而人忧。
暨一区之草玄，娱羲画与箕畴。
岂慕胥靡，济川作舟。
矧先人之敝庐，有一壑兮一丘。
后千寻兮茂林，前十里兮清流。
耿靡羡而载营，蹇何骛而不休。
已矣乎！用舍匪吾，行止匪时。
何至啜醨如渔父，何必乎誓墓兮如羲之。
吾行可枉涂，吾止可预期。
应耘耔而端委，犹端委而耘籽。
对天地而一哂，酢风光以千诗。
抵槁茎与朽殻，岂復从詹尹而决疑。
延陵怀古·东坡先生
作者：杨万里
朝代：宋

吹赤壁之月笛兮，瞻黄州之雪堂。
弹湘妃之玉瑟兮，织天孙之锦裳。
招先生其来归兮，何必怀眉山之故乡。
历九州而犹隘兮，诞寘之祝融之汪。
酌乳泉以当醴兮，餐荔子以为粮。
葺榕叶以作屋兮，託桄榔之荫以为堂。
驱海涛以入砚滴兮，挽南斗文星于笔铓。
昌黎兮欧阳，视先生兮雁行。
韫不洩兮忠愤，炯不揜兮文章。
乞镜湖兮九关，营菟裘兮是邦。
予之来兮云暮，与先生兮相望。
视履迹兮焉在，问故宫兮就荒。
俯仰兮永怀，渺山川兮苍苍。
延陵怀古·兰陵令
作者：杨万里
朝代：宋

密云兮终风，健顺闭兮罔寸蹊之通。
喟葵丘践土而迹熄兮，矧冀方岐山之与逢。
单棠溪以铸兵兮，靡遗蒲于董泽。
燕簴无趾而造齐庙兮，楚甿而秦其魄。
斗六王于一说兮，微仪衍之舌而不国。
嗟若先生兮，鸡知时之不如。
储唐虞之故冕兮，鬻洙泗之敝裾。
乘方轮与折轴兮，欲先鞭而疾驱。
岂不家捐而人弃兮，载之万世之亨衢。
繄素王兮中都，若兰陵兮圣之徒。
征九伯而佩六印兮，晞二邑宰而不得俱。
傥不欲以天球玉磬而贸康瓠兮，嗟尔后死者其舍诸。
延陵怀古三首 其三 东坡先生
作者：杨万里
朝代：宋

吹赤壁之月笛兮，瞻黄州之雪堂。弹湘妃之玉瑟兮，织天孙之锦裳。招先生其来归兮，何必怀眉山之故乡。历九州而犹隘兮，诞寘之祝融之汪。酌乳泉以当醴兮，餐荔子以为粮。葺榕叶以作屋兮，托桄榔之荫以为堂。驱海涛以入砚滴兮，挽南斗文星于笔铓。昌黎兮欧阳，视先生兮雁行。韫不泄兮忠愤，炯不掩兮文章。乞镜湖兮九关，营菟裘兮是邦。予之来兮云暮，与先生兮相望。视履迹兮焉在，问故宫兮就荒。俯仰兮永怀，渺山川兮苍苍。
延陵怀古三首 其二 兰陵令
作者：杨万里
朝代：宋

密云兮终风，健顺闭兮罔寸蹊之通。喟葵丘践土而迹熄兮，矧冀方岐山之与逢。单棠溪以铸兵兮，靡遗蒲于董泽。燕簴无趾而造齐庙兮，楚氓而秦其魄。斗六王于一说兮，微仪衍之舌而不国。嗟若先生兮，鸡知时之不如。储唐虞之故冕兮，鬻洙泗之敝裾。乘方轮与折轴兮，欲先鞭而疾驱。岂不家捐而人弃兮，载之万世之亨衢。繄素王兮中都，若兰陵兮圣之徒。征九伯而佩六印兮，晞二邑宰而不得俱。傥不欲以天球玉磬而贸康瓠兮，嗟尔后死者其舍诸。
延陵怀古三首·延陵季子
作者：杨万里
朝代：宋

荆之溪兮澹以幽，惠之山兮云侔。思君子兮不见，莽草树兮脩脩。面句吴兮东而坐，背朱方兮北卧。齐楚岂不强而大兮吾王以妥。贤于国其无裨兮，不曰季子存而吴贺。彼懵者之躗言兮，谓兆亡于让王。弗丕承于考心兮，用永五湖之与三江。祀太伯其忽诸兮，顾袭誉于子臧。曾不知民无让而不立兮，自古皆有亡。诹屺岵与锄箕兮，畴莫知其重轻。若千乘暨箪豆兮，絜丰约而则明。迨躬逢而利怵兮，亦几何而靡争。谓吾札之不懿兮，札亦恬受而茹声。思复思兮君子，乾坤毁而日月息兮，则君子之亦死。密云兮终风，健顺闭兮罔寸蹊之通。喟葵丘践土而迹熄兮，矧冀方岐山之与逢。单棠溪以铸兵兮，靡遗蒲于董泽。燕簴无趾而造齐庙兮，楚氓而秦其魄。斗六王于一说兮，微仪衍之舌而不国。嗟若先生兮，鸡知时之不如。储唐虞之故冕兮，鬻洙泗之敝裾。乘方轮与折轴兮，欲先鞭而疾驱。岂不家捐而人弃兮，载之万世之亨衢。繄素王兮中都，若兰陵兮圣之徒。征九伯而佩六印兮，晞二邑宰而不得俱。傥不欲以天球玉磬而贸康瓠兮，嗟尔后死者其舍诸。吹赤壁之月笛兮，瞻黄州之雪堂。弹湘妃之玉瑟兮，织天孙之锦裳。招先生其来归兮，何必怀眉山之故乡。历九州而犹隘兮，诞寘之祝融之汪。酌乳泉以当醴兮，餐荔子以为粮。葺榕叶以作屋兮，托桄榔之荫以为堂。驱海涛以入砚滴兮，挽南斗文星于笔铓。昌黎兮欧阳，视先生兮雁行。韫不泄兮忠愤，炯不掩兮文章。乞镜湖兮九关，营菟裘兮是邦。予之来兮云暮，与先生兮相望。视履迹兮焉在，问故宫兮就荒。俯仰兮永怀，渺山川兮苍苍。
甘露子一名地蚕
作者：杨万里
朝代：宋

甘露子，甘露子，唤作地蚕亦良似。不食柘桑不食丝，何须走入地底藏。不能作茧不上簇，如何也蒙赐汤沐。呼我果，谓之果。呼我蔌，谓之蔌。唐林晁错莫逢他，高阳酒徒咀尔不摇牙。
赵平甫幽居八操 其二 我娱斋操
作者：杨万里
朝代：宋

一室容膝，纳万壑而有馀。一几凝尘，载千古而不重。暮四朝三，吾不复梦。
赵平甫幽居八操·我娱斋操
作者：杨万里
朝代：宋

一室容膝，纳万壑而有余。
一几凝尘，载千古而不重。
暮四朝三，吾不復梦。
赵平甫幽居八操·筠居操
作者：杨万里
朝代：宋

公子诛茅，不木不土。此君惠然，聿来胥宇。一室容膝，纳万壑而有馀。一几凝尘，载千古而不重。暮四朝三，吾不复梦。望之温其玉，即之寒于冰。一饮五斗，一石解酲。众人皆醉石独醒。客来何闻，客去何嗔。左右前后惟此君。德不孤，必有邻。一枕之甘，万户不愿。清风之快，万玉不价。为我谢避俗翁，谁在羲皇之下。竹屋夜明，竹户寒声。幽人舍琴而起视，香通国而白连城。梅耶雪乎，四问而四不应。争名不亢则朝者嘻，争利不赢则市者吁。君子无所争，必也弈乎。风耆其武，波赫斯怒。油然者渊，未遽如许。
黄世永哀辞
作者：杨万里
朝代：宋

圣门际天而不可径兮，子聚粮以疾趋。
古文熄而哇郑兮，子独追而雅诸。
众皆赏其襮而遗其裏兮，知全者不在予。
仕者谓赣民之嚚兮，不啻沬邦之夫。
何子之仁以莅兮，若膝下之乳雏。
予惟子之观兮，则未知封屋之迂。
沐猴豸而罔腼兮，子髮上而衡盱。
舍己躁进而谓子躁进兮，宜不曰沽名之非愚。
世切齿于彼之晚霣兮，流涕于子之不晚殂。
庸知天之不子祉兮，不厚彼之辜。
惟师友之恩纪兮，一饭而九其吁。
天不予棐而夺予朋兮，半其济而亡舻。
决汝汉而东之兮，曾足为予泪之余。
若子之死而不死兮，不亦名星日而骨幽墟。
黄世永哀辞
作者：杨万里
朝代：宋

圣门际天而不可径兮，子聚粮以疾趋。古文熄而哇郑兮，子独追而雅诸。众皆赏其襮而遗其里兮，知全者不在予。仕者谓赣民之嚚兮，不啻沬邦之夫。何子之仁以莅兮，若膝下之乳雏。予惟子之观兮，则未知封屋之迂。沐猴豸而罔腼兮，子发上而衡盱。舍己躁进而谓子躁进兮，宜不曰沽名之非愚。世切齿于彼之晚霣兮，流涕于子之不晚殂。庸知天之不子祉兮，不厚彼之辜。惟师友之恩纪兮，一饭而九其吁。天不予棐而夺予朋兮，半其济而亡舻。决汝汉而东之兮，曾足为予泪之馀。若子之死而不死兮，不亦名星日而骨幽墟。
句
作者：杨介如
朝代：宋

酒量吞海，诗肩夜耸山。
都尉王居士赞
作者：杨杰
朝代：宋

珠圎而明，玉泽而温。
鑑莹澈而绝尘，芝秀发而非根。
曼殊沙华，栴檀香芬。
晦堂路险，大开施门。
西江水深，一口平吞。
谁知威音已前，正是王老师孙。
都尉王居士赞
作者：杨杰
朝代：宋

珠圆而明，玉泽而温。鉴瑩澈而绝尘，芝秀发而非根。曼殊沙华，栴檀香芬。晦堂路险，大开施门。西江水深，一口平吞。谁知威音已前，正是王老师孙。
选官子/选冠子
作者：杨泽民
朝代：宋

塞雁呼云，寒蝉噪晚，绕砌夜蛩凄断。迢迢玉宇，耿耿银河，明月又歌团扇。行客暮泊邮亭，孤枕难禁，一窗风箭。念松荒三径，门低五柳，故山犹远。堪叹处。对敌风光，题评景物，恶句斐然挥染。风埃世路，冷暖人情，一瞬几分更变。唯有芳姿为人，歌意尤深，笑容偏倩。把新词拍段，偎人低唱，凤鞋轻点。
上耿泉生朝
作者：杨简
朝代：宋

瞻彼云台，有那其武。祝阿发迹，中兴元辅。历世数十，有孙惟良。恺悌君子，之纪之纲。柔亦不茹，刚亦不吐。有志而宽，夫谁敢侮。天子曰于，亟来辅予。实彼周行，为上大夫。乃眷西顾，畀之节符。是司九府，爰总数路，爰究爰度。阜丰化布，国用是裕。江左矜刑，狱平讼清。惟清惟明，民用以宁，奸宄亦惩。乃抚徽人，惠绥千里。匪亟匪除，匪作匪异，而郡亦治。泉课复艰，属任斯难。□□斧扆，节至累颁，公毋惮烦。洎阳为邑，实惟所临。宽简虽至，威信亦深。敢不兢兢，治所赋金。以谨以程，以恪以忱。惟公诞弥，良月惟时。地数盈成，梦维熊罴。何以寿之，南山维基，松柏维滋。毋祝毋祈，公自有之。某也作诗，于以敬之。
上耿泉生朝·其八
作者：杨简
朝代：宋

泉课復艰，属任斯难。
□□斧扆，节至累颁，公毋惮烦。
丙子夏偶书·其二
作者：杨简
朝代：宋

行年七十有六，随世名言则然。
应酬衮衮万状，变化离坎坤干。
人情曲折参错，动静多寡后先。
孰有孰虚孰实，无高无下无边。
清明靡所不照，一语不可措焉。
先圣为是发愤忘食，某也何敢空度岁年。
丙子夏偶书·其二
作者：杨简
朝代：宋

行年七十有六，随世名言则然。应酬衮衮万状，变化离坎坤乾。人情曲折参错，动静多寡后先。孰有孰虚孰实，无高无下无边。清明靡所不照，一语不可措焉。先圣为是发愤忘食，某也何敢空度岁年。
贺王使君
作者：杨简
朝代：宋

南风薰兮，如其仁兮。盎乎惠和，物之乐且欣兮。南风薰兮，人之近兮。天温厚之气，以幸吾鄱江之民兮。南风薰兮，于诞之辰兮。何以寿之有，南山之椿兮。南风薰兮，我不靳兮。无请弗获，以幸吾乐平之民兮。
贺王使君·其一
作者：杨简
朝代：宋

南风熏兮，如其仁兮。
盎乎惠和，物之乐且欣兮。
贺王使君·其三
作者：杨简
朝代：宋

南风熏兮，于诞之辰兮。
何以寿之，有南山之椿兮。
贺王使君·其三
作者：杨简
朝代：宋

南风薰兮，于诞之辰兮。何以寿之，有南山之椿兮。
贺王使君·其二
作者：杨简
朝代：宋

南风熏兮，人之近兮。
天温厚之气，以幸吾鄱江之民兮。
贺王使君·其四
作者：杨简
朝代：宋

南风熏兮，我不靳兮。
无请弗获，以幸吾乐平之民兮。
句·其七
作者：杨蟠
朝代：宋

仲□尝三逐，将军老数奇。
念奴娇娇·题钟山楼
作者：松洲
朝代：宋

麦场桑陇，道都是、六代宫城遗迹。梦里江山经几觉，还似堠旁征驿。燕去燕来，花开花谢，那个成端的。人烟牢落，晚风何处羌笛。堪叹挥泪新亭，算兴亡莫补、万分之一。到我凭阑，休更向酒畔，是今非昔。击楫誓清，闻鸡起舞，毕竟英雄得。伤心残照，塔尖遥露秋碧。
念奴嬌
作者：松洲
朝代：宋

麥場桑隴，道都是、六代宮城遺蹟。夢裡江山經幾覺，還似堠旁徵驛。燕去燕來，花開花謝，那個成端的。人煙牢落，晚風何處羌笛。堪嘆揮淚新亭，算興亡莫補、萬分之一。到我憑闌，休更向酒畔，是今非昔。擊楫誓清，聞雞起舞，畢竟英難得。傷心殘照，塔尖遙露秋碧。
西禅此庵净老真赞
作者：林之奇
朝代：宋

眼碧眉厖，足趺肩亸。此庵样子，元来恁么。当年唱个无生曲，火冷云深从寡和。如今口作挂壁闲，独说宗乘闹浩浩。
西禅此庵凈老真赞
作者：林之奇
朝代：宋

眼碧眉厖，足趺肩亸。
此庵样子，元来恁么。
当年唱箇无生曲，火冷云深从寡和。
如今口作挂壁闲，独说宗乘闹浩浩。
西禪此庵凈老真贊
作者：林之奇
朝代：宋

眼碧眉厖，足趺肩嚲。
此庵樣子，元來恁麽。
當年唱箇無生曲，火冷雲深從寡和。
如今口作掛壁閑，獨說宗乘鬧浩浩。
章徽之妻盧氏挽詞
作者：林亦之
朝代：宋

蒿里歌，蒿里曲。
長簫悲奈何，短草歎不足。
少年款款嫁夫婿，今夜屋簷何處宿。
蒿里歌，蒿里曲。
喜遷鶯
作者：林伯鎮
朝代：宋

百年卿族。更七葉桂籍，蟬聯相續。早冠鰲峰，入持魁柄，卻商野耕巖築。搢紳望山瞻鬥。勳業銘書金竹。倦陶冶，暫鏡湖舒嘯，琳宮休足。催促。歸秉軸，須與君王，同享無疆福。緩訪赤松，莫留綠野，宇縣待公恢復。手把命珪堂印，腰束精鏐寒玉。願歲歲，看和羹梅綻，古階槐綠。
傾杯樂
作者：林季仲
朝代：宋

璧月初圓，彩雲輕護，散雪疊冰涼館。張眉競巧，趙瑟新成，整頓戲衫歌扇。壽酒殷勤，嬌語溫柔，只愁杯淺。正連山玉枕，回波瑤席，漏長更款。良會久、細擁香肩，瑤庭閒步，共指渡河星點。今朝此日，同祝卿卿，福壽祿星齊轉。但願與君，歌舞常新，歡娛無算。看河橋鵲架，重會雙星燕婉。
句
作者：林景熙
朝代：宋

君不記，犬之年，羊之月，辟歷一聲天地裂。
大江詞·念奴嬌
作者：林橫舟
朝代：宋

一蓂呈秀，近迎長佳節，擬書雲物。隱隱虹橋天際下，光照梅仙丹壁。鵬路橫飛，蟾宮直上，早脫麻衣雪。一時篇翰，並遊俱是魁傑。長記懷燕良辰，華堂稱慶，皓齒清歌發。自暖杯中須緩舉，莫放金爐香滅。事業伊周，功名韓白，未到星星發。九天有詔，藍田□□風月。
木蘭花慢
作者：林正大
朝代：宋

黃河天上派，到東海、去難收。況鏡裡堪悲，星星白髮，早上人頭。人生盡歡得意，把金尊、對月莫空休。天賦君材有用，千金散聚何憂。請君聽我一清謳。鍾鼎復奚求。但爛醉春風，古來惟有，飲者名留。陳王昔時宴樂，拼十千、斗酒恣歡遊。莫惜貂裘將換，與消千古愁。
沁園春
作者：林正大
朝代：宋

大人先生，高懷逸興，酒肉寓名。縱幕天席地，居無廬室，以八荒為域，日月為扃。貴介時豪，搢紳處士，未解先生酒適情。徒勞爾，謾是非鋒起，有耳誰聽。先生。挈榼提罌。更箕踞銜杯枕麴生。但無思無慮，陶陶自得，任兀然而醉，恍然而醒。靜聽無聞，熟視無睹，以醉為鄉樂性真。誰知我，彼二豪猶是，蜾蠃螟蛉。
沁園春
作者：林正大
朝代：宋

廬阜諸峰，爐峰絕勝，草堂介焉。敞明窗淨室，素屏虛榻，要仰觀山色。俯聽流泉。中有池臺，旁多竹卉，夾澗杉松高刺天。堂之北，據層崖積石，綠蔭濃鮮。堂東瀑布飛懸。似雨露霏微珠貫穿。有春花秋月，夏雲冬雪，陰晴顯晦，霧吐煙吞。右抱琴書，左攜妻子，杖屨從容盡暮年。平生志，賴清泉白石，實聽餘言。
沁園春
作者：林正大
朝代：宋

子陵先生，故人光武，以道相忘。幸炎符在握，六龍在御，臣來億兆，陽德方剛。自是先生，獨全高節，歸去江湖樂未央。動星象，被羊裘傲睨，一世軒裳。高哉不事侯王。愛此地山高水更長。蓋先生心地，超乎日月，又誰如光武，器量包荒。立懦廉頑，有功名教，萬世清風更激揚。無古今，想雲山鬱郁，江水泱泱。
清平樂
作者：林正大
朝代：宋

若耶溪女。笑隔荷花語。日照新妝明楚楚，香袖風颻輕舉。誰家白麵遊郎。兩三遙映垂楊。醉踏落花歸去，躊躇空斷柔腸。
滿江紅
作者：林正大
朝代：宋

寂寞江城，┾只共、梅花幽獨。揩病眼、佳人何許，嫣然空谷。幻出天姿真富貴，朱唇滯酒紅生肉。笑漫山、繁李與夭桃，俱粗俗。遲日麗，春睡足。明月照，尤清淑。算移更千里，遠從西蜀。流落天涯應可念，為渠劇飲仍歌曲。怕明朝、酒醒落紛紛，那忍觸。
聲聲慢
作者：林正大
朝代：宋

暮春天氣，爭看長安，水邊多麗人人。意遠態濃，肌理骨肉輕勻。繡羅衣裳照映，盡蹙金、孔雀麒麟。誇榮貴，是椒房雲幕，恩寵無倫。簇簇紫駝翠釜，間水精盤裡，縷膾紛綸。御送珍羞，夾道簫鼓橫陳。後來賓從雜遝，認青鸞、飛舞紅巾。扶下馬，似楊花、翻入錦茵。
玉漏遲
作者：林表民
朝代：宋

並湖遊冶路。垂堤萬柳，麴塵籠霧。草色將春，離思暗傷南浦。舊日愔愔坊陌，尚想得、畫樓窗戶。成遠阻。鳳箋空寄，燕梁何許。淒涼瘦損文園，記翠管聯吟，玉壺通語。事逐徵鴻，幾度悲歡休數。鶯醉亂花深裡，悄難替、愁人分訴。空院宇。東風晚來吹雨。
存目·其二
作者：林逋
朝代：宋

诗题：残诗二句首句：巢由不愿仕，尧舜岂遗人。
存目·其二
作者：林逋
朝代：宋

詩題：殘詩二句首句：巢由不願仕，堯舜豈遺人。
點絳唇
作者：林逋
朝代：宋

金谷年年，亂生春色誰為主。餘花落處。滿地和煙雨。又是離歌，一闋長亭暮。王孫去。萋萋無數。南北東西路。
滿江紅
作者：林革
朝代：宋

十載扁舟，幾來往、三吾溪上。天寶事，一回看著，一回惆悵。筆畫模糊猶雅健，文章褒貶添悲壯。枉教人、字字費沈吟，評輕重。西北望，情無量。東南氣，真長王。想忠臣應讀，宋中興頌。主聖自然皆樂土，時平正合儲良將。笑此身、老大尚賓士，知何用。
失調名
作者：某兩地
朝代：宋

為愛金陵佳麗。乃分符來此。擁麾忽又向淮東，便咫尺、人千里。畫鼓一聲催起。邦內人齊跪。江山有興我重來，斟別酒、休辭淚。
眼兒媚
作者：某教授
朝代：宋

鬢邊一點似飛鴉。莫把翠鈿遮。三年兩載，千撋百就，今日天涯。楊花又逐東風去，隨分落誰家。若還忘得，除非睡起，不照菱花。
句
作者：查籥
朝代：宋

浪痕自记岑彭□，冈势云依陆抗城。
句
作者：查籥
朝代：宋

浪痕自記岑彭□，岡勢云依陸抗城。
方公祠堂迎送神曲
作者：柯夢得
朝代：宋

思公不見兮我心愁，渺八荒兮遠遊。
嚴祀事兮歲修，幾來下兮淹留，勤恤祈天兮惠澤周。
如父母兮子孫謀，非公休我兮我何以休，誰知公心兮不獨桂人是憂。
蘅杜兮薦羞，桂醑兮芬浮。
臨饗兮誰酢酬，胥樂兮和氣流。
是感是慕兮無昭幽，惠我桂人兮百千秋。
菲薦畢陳兮歆斯鑒斯，歌鼓方洽兮送歌繼之。
擁翠雲兮祥風馳，乘霧轂兮揚桂旗。
秀峙兮瑩澌，可游兮可嬉。
來何從兮去莫追，悵望不及兮天一涯。
化災沴兮景貺綏，願倏爾兮祀事孔時。
方公祠堂迎送神曲
作者：柯梦得
朝代：宋

思公不见兮我心愁，渺八荒兮远游。严祀事兮岁修，几来下兮淹留，勤恤祈天兮惠泽周。如父母兮子孙谋，非公休我兮我何以休，谁知公心兮不独桂人是忧。蘅杜兮荐羞，桂醑兮芬浮。临飨兮谁酢酬，胥乐兮和气流。是感是慕兮无昭幽，惠我桂人兮百千秋。菲荐毕陈兮歆斯鉴斯，歌鼓方洽兮送歌继之。拥翠云兮祥风驰，乘雾毂兮扬桂旗。秀峙兮瑩澌，可游兮可嬉。来何从兮去莫追，怅望不及兮天一涯。化灾沴兮景贶绥，愿倏尔兮祀事孔时。
最高樓
作者：柳富
朝代：宋

人間最苦，最苦是分離。伊愛我，我憐伊。青草岸頭人獨立，畫船東去櫓聲遲。楚天低，回望處，兩依依。後會也知俱有願，未知何日是佳期。心下事、亂如絲。好天良夜還虛過，辜負我、兩心知。願伊家，衷腸在，一雙飛。
浯溪
作者：柳应辰
朝代：宋

不能歌，不能吟，潇湘江头千古心。
浯溪
作者：柳應辰
朝代：宋

不能歌，不能吟，瀟湘江頭千古心。
人嬌
作者：柳永
朝代：宋

當日相逢，便有憐才深意。歌筵罷、偶同鴛被。別來光景，看看經歲。昨夜裡、方把舊歡重繼。曉月將沈，徵驂已鞴。愁腸亂、又還分袂。良辰好景，恨浮名牽繫。無分得、與你恣情濃睡。
传华枝（大石调）
作者：柳永
朝代：宋

平生身负，风流才调。口儿里、道知张陈赵。唱新词，改难令，总知颠倒。解剧扮，能兵嗽，表里都峭。每遇著、饮席歌筵，人人尽道。可惜许老了。阎罗大伯曾教来，道人生、但不须烦恼。遇良辰，当美景，追欢买笑。剩活取百十年，只恁厮好。若限满、鬼使来追，待倩个、掩通著到。
傳花枝
作者：柳永
朝代：宋

平生自負，風流才調。口兒裡、道知張陳趙。唱新詞，改難令，總知顛倒。解刷扮，能ㄋ嗽，表裡都峭。每遇著、飲席歌筵，人人盡道。可惜許老了。閻羅大伯曾教來，道人生、但不須煩惱。遇良辰，當美景，追歡買笑。剩活取百十年，只恁廝好。若限滿、鬼使來追，待倩個、掩通著到。
傾杯·傾杯樂
作者：柳永
朝代：宋

金風淡蕩，漸秋光老、清宵永。小院新晴天氣，輕煙乍斂，皓月當軒練淨。對千里寒光，念幽期阻、當殘景。早是多情多病。那堪細把，舊約前歡重省。最苦碧雲信斷，仙鄉路杳，歸鴻難倩。每高歌、強遣離懷，慘咽、翻成心耿耿。漏殘露冷。空贏得、悄悄無言，愁緒終難整。又是立盡，梧桐碎影。
傾杯·傾杯樂
作者：柳永
朝代：宋

水鄉天氣，灑蒹葭、露結寒生早。客館更堪秋杪。空階下、木葉飄零，颯颯聲乾，狂風亂掃。當無緒、人靜酒初醒，天外徵鴻，知送誰家歸信，穿雲悲叫。蛩響幽窗，鼠窺寒硯，一點銀釭閒照。夢枕頻驚，愁衾半擁，萬里歸心悄悄。往事追思多少。贏得空使方寸擾。斷不成眠，此夜厭厭，就中難曉。
傾杯·傾杯樂
作者：柳永
朝代：宋

離宴殷勤，蘭舟凝滯，看看送行南浦。情知道世上，難使皓月長圓，彩雲鎮聚。算人生、悲莫悲於輕別，最苦正歡娛，便分鴛侶。淚流瓊臉，梨花一枝春帶雨。慘黛蛾、盈盈無緒。共黯然消魂，重攜纖手，話別臨行，猶自再三、問道君須去。頻耳畔低語。知多少、他日深盟，平生丹素。從今盡把憑鱗羽。
傾杯·傾杯樂
作者：柳永
朝代：宋

鶩落霜洲，雁橫煙渚，分明畫出秋色。暮雨乍歇。小楫夜泊，宿葦村山驛。何人月下臨風處，起一聲羌笛。離愁萬緒，聞岸草、切切蛩吟如織。為憶。芳容別後，水遙山遠，何計憑鱗翼。想繡閣深沈，爭知憔悴損、天涯行客。楚峽雲歸，高陽人散，寂寞狂蹤跡。望京國。空目斷、遠峰凝碧。
傾杯樂
作者：柳永
朝代：宋

禁漏花深，繡工日永，蕙風布暖。變韶景、都門十二，元宵三五，銀蟾光滿。連雲複道凌飛觀。聳皇居麗，嘉氣瑞煙蔥蒨。翠華宵幸，是處層城閬苑。龍鳳燭、交光星漢。對咫尺鰲山開羽扇。會樂府兩籍神仙，梨園四部弦管。向曉色、都人未散。盈萬井、山呼鰲抃。願歲歲，天仗裡、長瞻鳳輦。
傾杯樂
作者：柳永
朝代：宋

樓鎖輕煙，水橫斜照，遙山半隱愁碧。片帆岸遠，行客路杳，簇一天寒色。楚梅映雪數枝豔，報青春訊息。年華夢促，音信斷、聲遠飛鴻南北。算伊別來無緒，翠消紅減，雙帶長拋擲。但淚眼沈迷，看朱成碧。惹閒愁堆積。雨意雲情，酒心花態，孤負高陽客。夢難極。和夢也、多時間隔。
內家嬌
作者：柳永
朝代：宋

煦景朝升，煙光晝斂，疏雨夜來新霽。垂楊豔杏，絲軟霞輕，繡出芳郊明媚。處處踏青鬥草，人人眷紅偎翠。奈少年、自有新愁舊恨，消遣無計。帝裡。風光當此際。正好恁攜佳麗。阻歸程迢遞。奈好景難留，舊歡頓棄。早是傷春情緒，那堪困人天氣。但贏得、獨立高原，斷魂一餉凝睇。
兩同心
作者：柳永
朝代：宋

嫩臉修蛾，淡勻輕掃。最愛學、宮體梳妝，偏能做、文人談笑。綺筵前、舞燕歌雲，別有輕妙。飲散玉爐煙嫋。洞房悄悄。錦帳裡、低語偏濃，銀燭下、細看俱好。那人人，昨夜分明，許伊偕老。
兩同心
作者：柳永
朝代：宋

佇立東風，斷魂南國。花光媚、春醉瓊樓，蟾彩迥、夜遊香陌。憶當時、酒戀花迷，役損詞客。別有眼長腰搦。痛憐深惜。鴛會阻、夕雨悽飛，錦書斷、暮雲凝碧。想別來，好景良時，也應相憶。
其二
作者：柳永
朝代：宋

玉［土戚］金阶舞舜干。朝野多欢。九衢三市风光丽，正
万家、急管繁弦。凤楼临
绮陌，嘉气非烟。
雅俗熙熙物熊妍。忍负芳年。笑筵歌连席连昏昼，任旗亭
、斗酒十千。赏心何处好
，惟有尊前。
其二
作者：柳永
朝代：宋

秀香住桃花径。算神仙、才堪并。层波细翦明眸，腻玉圆
搓素颈。爱把歌喉当筵逞
。遏天边，乱云愁凝。言语似娇荧，一声声堪听。
客房饮散帘帷静。拥香衾、欢心称。金炉麝袅青烟，凤帐
烛摇红影。无限狂心乘酒
兴。这欢娱、渐入嘉景。犹自怨邻鸡，道秋宵不永。
其六
作者：柳永
朝代：宋

铃齐无讼宴游频。罗绮簇簪绅。施朱傅粉，丰肌清骨，容态尽天真。舞［衤因］歌扇花光里，翻回雪、驻行云。绮席阑珊，凤灯明灭，谁是意中人。
其四
作者：柳永
朝代：宋

误入平康小巷，画檐深处，珠箔微褰。罗绮丛中，偶认旧
识婵娟。翠眉开、娇横远
岫，绿鬓［身单］、浓染春烟。忆情牵。粉墙曾恁，窥宋
三年。
迁延。珊瑚筵上，亲持犀管，旋叠香笺。要索新词，［歹
带］人含笑立尊前。按新
声、珠喉渐稳，想旧意、波脸增妍。苦留连。凤衾鸳枕，
忍负良天。
剔銀燈
作者：柳永
朝代：宋

何事春工用意。繡畫出、萬紅千翠。豔杏夭桃，垂楊芳草，各鬥雨膏煙膩。如斯佳致。早晚是、讀書天氣。漸漸園林明媚。便好安排歡計。論檻買花，盈車載酒，百琲千金邀妓。何妨沈醉。有人伴、日高春睡。
十二時·憶少年
作者：柳永
朝代：宋

晚晴初，淡煙籠月，風透蟾光如洗。覺翠帳、涼生秋思。漸入微寒天氣。敗葉敲窗，西風滿院，睡不成還起。更漏咽、滴破憂心，萬感並生，都在離人愁耳。天怎知、當時一句，做得十分縈繫。夜永有時，分明枕上，覷著孜孜地。燭暗時酒醒，元來又是夢裡。睡覺來、披衣獨坐，萬種無憀情意。怎得伊來，重諧雲雨，再整餘香被。祝告天發願，從今永無拋棄。
古傾杯·傾杯樂
作者：柳永
朝代：宋

凍水消痕，曉風生暖，春滿東郊道。遲遲淑景，煙和露潤，偏繞長堤芳草。斷鴻隱隱歸飛，江天杳杳。遙山變色，妝眉淡掃。目極千里，閒倚危檣迥眺。動幾許、傷春懷抱。念何處、韶陽偏早。想帝裡看看，名園芳樹，爛漫鶯花好。追思往昔年少。繼日恁、把酒聽歌，量金買笑。別後暗負，光陰多少。
合歡帶
作者：柳永
朝代：宋

身材兒、早是妖嬈。算風措、實難描。一個肌膚渾似玉，更都來、佔了千嬌。妍歌豔舞，鶯慚巧舌，柳妒纖腰。自相逢，便覺韓娥價減，飛燕聲消。桃花零落，溪水潺湲，重尋仙徑非遙。莫道千金酬一笑，便明珠、萬斛須邀。檀郎幸有，凌雲詞賦，擲果風標。況當年，便好相攜，鳳樓深處吹簫。
夏雲峰
作者：柳永
朝代：宋

宴堂深。軒楹雨，輕壓暑氣低沈。花洞彩舟泛斝，坐繞清潯。楚颱風快，湘簟冷、永日披襟。坐久覺、疏弦脆管，時換新音。越娥蘭態蕙心。逞妖豔、暱歡邀寵難禁。筵上笑歌間發，舄履交侵。醉鄉歸處，須盡興、滿酌高吟。向此免、名韁利鎖，虛費光陰。
夜半樂
作者：柳永
朝代：宋

凍雲黯淡天氣，扁舟一葉，乘興離江渚。渡萬壑千巖，越溪深處。怒濤漸息，樵風乍起，更聞商旅相呼。片帆高舉。泛畫鷁、翩翩過南浦。望中酒旆閃閃，一簇煙村，數行霜樹。殘日下，漁人鳴榔歸去。敗荷零落，衰楊掩映，岸邊兩兩三三，浣沙遊女。避行客、含羞笑相語。到此因念，繡閣輕拋，浪萍難駐。嘆後約丁寧竟何據。慘離懷，空恨歲晚歸期阻。凝淚眼、杳杳神京路。斷鴻聲遠長天暮。
夜半樂
作者：柳永
朝代：宋

豔陽天氣，煙雨風暖，芳郊澄朗閒凝佇。漸妝點亭臺，參差佳樹。舞腰困力，垂楊綠映，淺桃穠李夭夭，嫩紅無數。度綺燕、流鶯鬥雙語。翠娥南陌簇簇，躡影紅陰，緩移嬌步。抬粉面、韶容花光相妒。絳綃袖舉。雲鬟風顫，半遮檀口含羞，揹人偷顧。競鬥草、金釵笑爭賭。對此嘉景，頓覺消凝，惹成愁緒。念解佩、輕盈在何處。忍良時、孤負少年等閒度。空望極、回首斜陽暮。嘆浪萍風梗知何去。
夢還京
作者：柳永
朝代：宋

夜來匆匆飲散，敧枕背燈睡。酒力全輕，醉魂易醒，風揭簾櫳，夢斷披衣重起。悄無寐。追悔當初，繡閣話別太容易。日許時、猶阻歸計。甚況味。旅館虛度殘歲。想嬌媚。那裡獨守鴛幃靜，永漏迢迢，也應暗同此意。
如魚水
作者：柳永
朝代：宋

帝裡疏散，數載酒縈花系，九陌狂遊。良景對珍筵惱，佳人自有風流。勸瓊甌。絳唇啟、歌發清幽。被舉措、藝足才高，在處別得豔姬留。浮名利，擬拼休。是非莫掛心頭。富貴豈尤人，時會高志須酬。莫閒愁。共綠蟻、紅粉相尤。向繡幄，醉倚芳姿睡，算除此外何求。
如魚水
作者：柳永
朝代：宋

輕靄浮空，亂峰倒影，瀲灩十里銀塘。繞岸垂楊。紅樓朱閣相望。芰荷香。雙雙戲、鸂鶒鴛鴦。乍雨過、蘭芷汀洲，望中依約似瀟湘。風淡淡，水茫茫。動一片晴光。畫舫相將。盈盈紅粉清商。紫薇郎。修禊飲、且樂仙鄉。更歸去，遍歷鑾坡鳳沼，此景也難忘。
婆羅門令
作者：柳永
朝代：宋

昨宵裡、恁和衣睡。今宵裡、又恁和衣睡。小飲歸來，初更過、醺醺醉。中夜後、何事還驚起。霜天冷，風細細。觸疏窗、閃閃燈搖曳。空床展轉重追想，雲雨夢、任敧枕難繼。寸心萬緒，咫尺千里。好景良天，彼此空有相憐意。未有相憐計。
定風波
作者：柳永
朝代：宋

佇立長堤，淡蕩晚風起。驟雨歇、極目蕭疏，塞柳萬株，掩映箭波千里。走舟車向此，人人奔名競利。念蕩子、終日驅驅，爭覺鄉關轉迢遞。何意。繡閣輕拋，錦字難逢，等閒度歲。奈泛泛旅跡，厭厭病緒，邇來諳盡，宦遊滋味。此情懷、縱寫香箋，憑誰與寄。算孟光、爭得知我，繼日添憔悴。
定風波
作者：柳永
朝代：宋

自春來、慘綠愁紅，芳心是事可可。日上花梢，鶯穿柳帶，猶壓香衾臥。暖酥消，膩雲嚲。終日厭厭倦梳裹。無那。恨薄情一去，音書無個。早知恁麼。悔當初、不把雕鞍鎖。向雞窗、只與蠻箋象管，拘束教吟課。鎮相隨，莫拋躲。針線閒拈伴伊坐。和我。免使年少，光陰虛過。
尉遲杯
作者：柳永
朝代：宋

寵佳麗。算九衢紅粉皆難比。天然嫩臉修蛾，不假施朱描翠。盈盈秋水。恣雅態、欲語先嬌媚。每相逢、月夕花朝，自有憐才深意。綢繆鳳枕鴛被。深深處、瓊枝玉樹相倚。困極歡餘，芙蓉帳暖，別是惱人情味。風流事、難逢雙美。況已斷、香云為盟誓。且相將、共樂平生，未肯輕分連理。
小鎮西·小鎮西犯
作者：柳永
朝代：宋

意中有個人，芳顏二八。天然俏、自來奸黠。最奇絕。是笑時、媚靨深深，百態千嬌，再三偎著，再三香滑。久離缺。夜來魂夢裡，尤花殢雪。分明似舊家時節。正歡悅。被鄰雞喚起，一場寂寥，無眠向曉，空有半窗殘月。
少年遊
作者：柳永
朝代：宋

一生贏得是淒涼。追前事、暗心傷。好天良夜，深屏香被，爭忍便相忘。王孫動是經年去，貪迷戀、有何長。萬種千般，把伊情分，顛倒盡猜量。
少年遊
作者：柳永
朝代：宋

鈴齋無訟宴遊頻。羅綺簇簪紳。施朱傅粉，豐肌清骨，容態盡天真。舞裀歌扇花光裡，翻迴雪、駐行雲。綺席闌珊，鳳燈明滅，誰是意中人。
少年遊
作者：柳永
朝代：宋

簾垂深院冷蕭蕭。花外漏聲遙。青燈未滅，紅窗閒臥，魂夢去迢迢。薄情漫有歸訊息，鴛鴦被、半香消。試問伊家，阿誰心緒，禁得恁無憀。
少年遊
作者：柳永
朝代：宋

淡黃衫子鬱金裙。長憶個人人。文談閒雅，歌喉清麗，舉措好精神。當初為倚深深寵，無個事、愛嬌瞋。想得別來，舊家模樣，只是翠蛾顰。
少年遊
作者：柳永
朝代：宋

日高花榭懶梳頭。無語倚妝樓。修眉斂黛，遙山橫翠，相對結春愁。王孫走馬長楸陌，貪迷戀、少年遊。似恁疏狂，費人拘管，爭似不風流。
少年遊
作者：柳永
朝代：宋

層波瀲灩遠山橫。一笑一傾城。酒容紅嫩，歌喉清麗，百媚坐中生。牆頭馬上初相見，不準擬、恁多情。昨夜杯闌，洞房深處，特地快逢迎。
少年遊
作者：柳永
朝代：宋

佳人巧笑值千金。當日偶情深。幾回飲散，燈殘香暖，好事盡鴛衾。如今萬水千山阻，魂杳杳、信沈沈。孤棹煙波，小樓風月，兩處一般心。
引駕行
作者：柳永
朝代：宋

虹收殘雨。蟬嘶敗柳長堤暮。背都門、動消黯，西風片帆輕舉。愁睹。泛畫鷁翩翩，靈龜隱隱下前浦。忍回首、佳人漸遠，想高城、隔煙樹。幾許。秦樓永晝，謝閣連宵奇遇。算贈笑千金，酬歌百琲，盡成輕負。南顧。念吳邦越國，風煙蕭索在何處。獨自個、千山萬水，指天涯去。
彩雲歸
作者：柳永
朝代：宋

蘅皋向晚艤輕航。卸雲帆、水驛魚鄉。當暮天、霽色如晴晝，江練靜、皎月飛光。那堪聽、遠村羌管，引離人斷腸。此際浪萍風梗，度歲茫茫。堪傷。朝歡暮宴，被多情、賦與淒涼。別來最苦，襟袖依約，尚有餘香。算得伊、鴛衾鳳枕，夜永爭不思量。牽情處，惟有臨歧，一句難忘。
慢卷綢
作者：柳永
朝代：宋

閒窗燭暗，孤幃夜永，敧枕難成寐。細屈指尋思，舊事前歡，都來未盡，平生深意。到得如今，萬般追悔。空只添憔悴。對好景良辰，皺著眉兒，成甚滋味。紅茵翠被。當時事、一一堪垂淚。怎生得依前，似恁偎香倚暖，抱著日高猶睡。算得伊家，也應隨分，煩惱心兒裡。又爭似從前，淡淡相看，免恁牽繫。
慢卷袖
作者：柳永
朝代：宋

闲窗烛暗，孤帏夜永，欹枕难成寐。细屈指寻思，旧事前欢，都来未尽，平生深意。到得如今，万般追悔，空只添憔悴。对好景良辰，皱著眉儿，成甚滋味。红茵翠被。当时事、一一堪垂泪。怎生得依前，似恁偎香倚暖，抱著日高犹睡。算得伊家，也应随分，烦恼心儿里。又争似从前，淡淡相看，免恁牵系。
應天長
作者：柳永
朝代：宋

殘蟬漸絕。傍碧砌修梧，敗葉微脫。風露悽清，正是登高時節。東籬霜乍結。綻金蕊、嫩香堪折。聚宴處，落帽風流，未饒前哲。把酒與君說。恁好景佳辰，怎忍虛設。休效牛山，空對江天凝咽。塵勞無暫歇。遇良會、剩偷歡悅。歌聲闋。杯興方濃，莫便中輟。
拋球樂
作者：柳永
朝代：宋

曉來天氣濃淡，微雨輕灑。近清明，風絮巷陌，菸草池塘，盡堪圖畫。豔杏暖、妝臉勻開，弱柳困、宮腰低亞。是處麗質盈盈，巧笑嬉嬉，手簇鞦韆架。戲綵球羅綬，金雞芥羽，少年馳騁，芳郊綠野。占斷五陵遊，奏脆管、繁絃聲和雅。向名園深處，爭泥畫輪，競羈寶馬。取次羅列杯盤，就芳樹、綠陰紅影下。舞婆娑，歌宛轉，彷彿鶯嬌燕奼。寸珠片玉，爭似此、濃歡無價。任他美酒，十千一斗，飲竭仍解金貂貰。恣幕天席地，陶陶盡醉太平，且樂唐虞景化。須信豔陽天，看未足、已覺鶯花謝。對綠蟻翠蛾，怎忍輕舍。
擊梧桐
作者：柳永
朝代：宋

香靨深深，姿姿媚媚，雅格奇容天與。自識伊來，便好看承，會得妖嬈心素。臨歧再約同歡，定是都把、平生相許。又恐恩情，易破難成，未免千般思慮。近日書來，寒喧而已，苦沒忉忉言語。便認得、聽人教當，擬把前言輕負。見說蘭臺宋玉，多才多藝善詞賦。試與問、朝朝暮暮。行雲何處去。
晝夜樂
作者：柳永
朝代：宋

秀香家住桃花徑。算神仙、才堪並。層波細翦明眸，膩玉圓搓素頸。愛把歌喉當筵逞。遏天邊，亂雲愁凝。言語似嬌鶯，一聲聲堪聽。洞房飲散簾幃靜。擁香衾、歡心稱。金爐麝嫋青煙，鳳帳燭搖紅影。無限狂心乘酒興。這歡娛、漸入嘉景。猶自怨鄰雞，道秋宵不永。
望遠行
作者：柳永
朝代：宋

繡幃睡起。殘妝淺，無緒勻紅補翠。藻井凝塵，金梯鋪蘚，寂寞鳳樓十二。風絮紛紛，煙蕪苒苒，永日畫闌，沈吟獨倚。望遠行，南陌春殘悄歸騎。凝睇。消遣離愁無計。但暗擲、金釵買醉。對好景、空飲香醪，爭奈轉添珠淚。待伊遊冶歸來，故故解放翠羽，輕裙重系。見纖腰，圖信人憔悴。
望遠行
作者：柳永
朝代：宋

長空降瑞，寒風翦，淅淅瑤花初下。亂飄僧舍，密灑歌樓，迤邐漸迷鴛瓦。好是漁人，披得一蓑歸去，江上晚來堪畫。滿長安，高卻旗亭酒價。幽雅。乘興最宜訪戴，泛小棹、越溪瀟灑。皓鶴奪鮮，白鷳失素，千里廣鋪寒野。須信幽蘭歌斷，彤雲收盡，別有瑤臺瓊榭。放一輪明月，交光清夜。
木蘭花慢
作者：柳永
朝代：宋

倚危樓佇立，乍蕭索、晚晴初。漸素景衰殘，風砧韻響，雙樹紅疏。雲衢。見新雁過，奈佳人自別阻音書。空遣悲秋念遠，寸腸萬恨縈紆。皇都。暗想歡遊，成往事、動欷歔。唸對酒當歌，低幃並枕，翻恁輕孤。歸途。縱凝望處，但斜陽暮靄滿平蕪。贏得無言悄悄，憑闌盡日踟躕。
木蘭花慢
作者：柳永
朝代：宋

古繁華茂苑，是當日、帝王州。詠人物鮮明，土風細膩，曾美詩流。尋幽。近香徑處，聚蓮娃釣叟簇汀洲。晴景吳波練靜，萬家綠水朱樓。凝旒。乃眷東南，思共理、命賢侯。繼夢得文章，樂天惠愛，佈政優優。鰲頭。況虛位久，遇名都勝景阻淹留。贏得蘭堂醞酒，畫船攜妓歡遊。
木蘭花慢
作者：柳永
朝代：宋

拆桐花爛漫，乍疏雨、洗清明。正豔杏燒林，緗桃繡野，芳景如屏。傾城。盡尋勝去，驟雕鞍紺幰出郊坰。風暖繁弦脆管，萬家競奏新聲。盈盈。鬥草踏青。人豔冶、遞逢迎。向路傍往往，遺簪墜珥，珠翠縱橫。歡情。對佳麗地，信金罍罄竭玉山傾。拼卻明朝永日，畫堂一枕春酲。
歸去來
作者：柳永
朝代：宋

初過元宵三五。慵困春情緒。燈月闌珊嬉遊處。遊人盡、厭歡聚。憑仗如花女。持杯謝、酒朋詩侶。餘酲更不禁香醑。歌筵罷、且歸去。
永遇樂
作者：柳永
朝代：宋

薰風解慍，晝景清和，新霽時候。火德流光，蘿圖薦祉，累慶金枝秀。璇樞繞電，華渚流虹，是日挺生元后。纘唐虞垂拱，千載應期，萬靈敷祐。殊方異域，爭貢琛賮，架巘航波奔湊。三殿稱觴，九儀就列，韶頀鏘金奏。藩侯瞻望彤庭，親攜僚吏，競歌元首。祝堯齡、北極齊尊，南山共久。
永遇樂
作者：柳永
朝代：宋

天閣英遊，內朝密侍，當世榮遇。漢守分麾，堯庭請瑞，方面憑心膂。風馳千騎，雲擁雙旌，向曉洞開嚴署。擁朱轓、喜色歡聲，處處競歌來暮。吳王舊國，今古江山秀異，人煙繁富。甘雨車行，仁風扇動，雅稱安黎庶。棠郊成政，槐府登賢，非久定須歸去。且乘閒、孫閣長開，融尊盛舉。
河傳
作者：柳永
朝代：宋

翠深紅淺。愁娥黛蹙，嬌波刀翦。奇容妙妓，爭逞舞裀歌扇。妝光生粉面。坐中醉客風流慣。尊前見。特地驚狂眼。不似少年時節，千金爭選。相逢何太晚。
河傳
作者：柳永
朝代：宋

淮岸。向晚。圓荷向背，芙蓉深淺。仙娥畫舸，露漬紅芳交亂。難分花與面。採多漸覺輕船滿。呼歸伴。急槳煙村遠。隱隱棹歌，漸被蒹葭遮斷。曲終人不見。
清平樂
作者：柳永
朝代：宋

繁華錦爛。已恨歸期晚。翠減紅稀鶯似懶。特地柔腸欲斷。不堪尊酒頻傾。惱人轉轉愁生。□□□□□□，多情爭似無情。
滿朝歡
作者：柳永
朝代：宋

花隔銅壺，露晞金掌，都門十二清曉。帝裡風光爛漫，偏愛春杪。煙輕晝永，引鶯囀上林，魚遊靈沼。巷陌乍晴，香塵染惹，垂楊芳草。因念秦樓綵鳳，楚觀朝雲，往惜曾迷歌笑。別來歲久，偶憶歡盟重到。人面桃花，未知何處，但掩朱扉悄悄。盡日佇立無言，贏得淒涼懷抱。
滿江紅
作者：柳永
朝代：宋

匹馬驅驅，搖徵轡、溪邊谷畔。望斜日西照，漸沈山半。兩兩棲禽歸去急，對人相併聲相喚。似笑我、獨自向長途，離魂亂。中心事，多傷感。人是宿，前村館。想鴛衾今夜，共他誰暖。惟有枕前相思淚，背燈彈了依前滿。怎忘得、香閣共伊時，嫌更短。
滿江紅
作者：柳永
朝代：宋

萬恨千愁，將年少、衷腸牽繫。殘夢斷、酒醒孤館，夜長無味。可惜許枕前多少意，到如今兩總無終始。獨自個、贏得不成眠，成憔悴。添傷感，將何計。空只恁，厭厭地。無人處思量，幾度垂淚。不會得都來些子事，甚恁底死難拚棄。待到頭、終久問伊看，如何是。
滿江紅
作者：柳永
朝代：宋

訪雨尋雲，無非是、奇容豔色。就中有、天真妖麗，自然標格。惡發姿顏歡喜面，細追想處皆堪惜。自別後、幽怨與閒愁，成堆積。鱗鴻阻，無資訊。夢魂斷，難尋覓。盡思量，休又怎生休得。誰恁多情憑向道，縱來相見且相憶。便不成、常遣似如今，輕拋擲。
玉女搖仙佩
作者：柳永
朝代：宋

飛瓊伴侶，偶別珠宮，未返神仙行綴。取次梳妝，尋常言語，有得幾多姝麗。擬把名花比。恐旁人笑我，談何容易。細思算、奇葩豔卉，惟是深紅淺白而已。爭如這多情，佔得人間，千嬌百媚。須信畫堂繡閣，皓月清風，忍把光陰輕棄。自古及今、佳人才子，少得當年雙美。且恁相偎依。未消得、憐我多才多藝。願妳妳、蘭心蕙性，枕前言下，表餘深意。為盟誓。今生斷不孤鴛被。
瑞鷓鴣
作者：柳永
朝代：宋

寶髻瑤簪。嚴妝巧，天然綠媚紅深。綺羅叢裡，獨逞謳吟。一曲陽春定價，何啻值千金。傾聽處，王孫帝子，鶴蓋成陰。凝態掩霞襟。動象板聲聲，怨思難任。嘹亮處，迥壓弦管低沈。時恁回眸斂黛，空役五陵心。須通道，緣情寄意，別有知音。
瑞鷓鴣
作者：柳永
朝代：宋

吳會風流。人煙好，高下水際山頭。瑤臺絳闕，依約蓬丘。萬井千閭富庶，雄壓十三州。觸處青娥畫舸，紅粉朱樓。方面委元侯。致訟簡時豐，繼日歡遊。襦溫褲暖，已扇民謳。旦暮鋒車命駕，重整濟川舟。當恁時，沙堤路穩，歸去難留。
破陣樂
作者：柳永
朝代：宋

露花倒影，煙蕪蘸碧，靈沼波暖。金柳搖風樹樹，系彩舫龍舟遙岸。千步虹橋，參差雁齒，直趨水殿。繞金堤、曼衍魚龍戲，簇嬌春羅綺，喧天絲管。霽色榮光，望中似睹，蓬萊清淺。時見。鳳輦宸遊，鸞觴禊飲，臨翠水、開鎬宴。兩兩輕舠飛畫楫，競奪錦標霞爛。罄歡娛，歌魚藻，徘徊宛轉。別有盈盈遊女，各委明珠，爭收翠羽，相將歸遠。漸覺雲海沈沈，洞天日晚。
竹馬子·竹馬兒
作者：柳永
朝代：宋

登孤壘荒涼，危亭曠望，靜臨煙渚。對雌霓掛雨，雄風拂檻，微收煩暑。漸覺一葉驚秋，殘蟬噪晚，素商時序。覽景想前歡，指神京，非霧非煙深處。向此成追感，新愁易積，故人難聚。憑高盡日凝佇。贏得消魂無語。極目霽靄霏微，暝鴉零亂，蕭索江城暮。南樓畫角，又送殘陽去。
臨江仙
作者：柳永
朝代：宋

夢覺小庭院，冷風淅淅，疏雨瀟瀟。綺窗外，秋聲敗葉狂飄。心搖。奈寒漏永，孤幃悄，淚燭空燒。無端處，是繡衾鴛枕，閒過清宵。蕭條。牽情繫恨，爭向年少偏饒。覺新來、憔悴舊日風標。魂消。念歡娛事，煙波阻、後約方遙。還經歲，問怎生禁得，如許無聊。
臨江仙引
作者：柳永
朝代：宋

渡口、向晚，乘瘦馬、陟平岡。西郊又送秋光。對暮山橫翠，襯殘葉飄黃。憑高念遠，素景楚天，無處不淒涼。香閨別來無資訊，雲愁雨恨難忘。指帝城歸路，但煙水茫茫。凝情望斷淚眼，盡日獨立斜陽。
臨江仙引
作者：柳永
朝代：宋

上國。去客。停飛蓋、促離筵。長安古道綿綿。見岸花啼露，對堤柳愁煙。物情人意，向此觸目，無處不悽然。醉擁徵驂猶佇立，盈盈淚眼相看。況繡幃人靜，更山館春寒。今宵怎向漏永，頓成兩處孤眠。
西平樂
作者：柳永
朝代：宋

盡日憑高目，脈脈春情緒。嘉景清明漸近，時節輕寒乍暖，天氣才晴又雨。煙光淡蕩，妝點平蕪遠樹。黯凝佇。臺榭好、鶯燕語。正是和風麗日，幾許繁紅嫩綠，雅稱嬉遊去。奈阻隔、尋芳伴侶。秦樓鳳吹，楚館雲約，空悵望、在何處。寂寞韶華暗度。可堪向晚，村落聲聲杜宇。
訴衷情
作者：柳永
朝代：宋

一聲畫角日西曛。催促掩朱門。不堪更倚危闌，腸斷已消魂。年漸晚，雁空頻。問無因。思心欲碎，愁淚難收，又是黃昏。
訴衷情近
作者：柳永
朝代：宋

雨晴氣爽，佇立江樓望處。澄明遠水生光，重疊暮山聳翠。遙認斷橋幽徑，隱隱漁村，向晚孤煙起。殘陽裡。脈脈朱闌靜倚。黯然情緒，未飲先如醉。愁無際。暮雲過了，秋光老盡，故人千里。竟日空凝睇。
訴衷情近
作者：柳永
朝代：宋

景闌晝永，漸入清和氣序。榆錢飄滿閒階，蓮葉嫩生翠沼。遙望水邊幽徑，山崦孤村，是處園林好。閒情悄。綺陌遊人漸少。少年風韻，自覺隨春老。追前好。帝城信阻，天涯目斷，暮雲芳草。佇立空殘照。
輪臺子
作者：柳永
朝代：宋

霧斂澄江，煙消藍光碧。彤霞襯遙天，掩映斷續，半空殘月。孤村望處人寂寞，聞釣叟、甚處一聲羌笛。九疑山畔才雨過，斑竹作、血痕添色。感行客。翻思故國，恨因循阻隔。路久沈訊息。正老松枯柏情如織。聞野猿啼，愁聽得。見釣舟初出，芙蓉渡頭，鴛鴦灘側。幹名利祿終無益。念歲歲間阻，迢迢紫陌。翠蛾嬌豔，從別後經今，花開柳拆傷魂魄。利名牽役。又爭忍、把光景拋擲。
迎春樂
作者：柳永
朝代：宋

近來憔悴人驚怪。為別後、相思煞。我前生、負你愁煩債。便苦恁難開解。良夜永、牽情無計奈。錦被裡、餘香猶在。怎得依前燈下，恣意憐嬌態。
過澗歇近·過澗歇
作者：柳永
朝代：宋

酒醒。夢才覺，小閣香炭成煤，洞戶銀蟾移影。人寂靜。夜永清寒，翠瓦霜凝。疏簾風動，漏聲隱隱，飄來轉愁聽。怎向心緒，近日厭厭長似病。鳳樓咫尺，佳期杳無定。展轉無眠，粲枕冰冷。香虯煙斷，是誰與把重衾整。
過澗歇近·過澗歇
作者：柳永
朝代：宋

淮楚。曠望極，千里火雲燒空，盡日西郊無雨。厭行旅。數幅輕帆旋落，艤棹蒹葭浦。避畏景，兩兩舟人夜深語。此際爭可，便恁奔名競利去。九衢塵裡，衣冠冒炎暑。回首江鄉，月觀風亭，水邊石上，幸有散發披襟處。
醉蓬萊
作者：柳永
朝代：宋

漸亭皋葉下，隴首雲飛，素秋新霽。華闕中天，鎖蔥蔥佳氣。嫩菊黃深，拒霜紅淺，近寶階香砌。玉宇無塵，金莖有露，碧天如水。正值昇平，萬幾多暇，夜色澄鮮，漏聲迢遞。南極星中，有老人呈瑞。此際宸遊，鳳輦何處，度管絃清脆。太液波翻，披香簾卷，月明風細。
錦堂春·錦堂春慢
作者：柳永
朝代：宋

墜髻慵梳，愁蛾懶畫，心緒是事闌珊。覺新來憔悴，金縷衣寬。認得這疏狂意下，向人誚譬如閒。把芳容整頓，恁地輕孤，爭忍心安。依前過了舊約，甚當初賺我，偷翦雲鬟。幾時得歸來，香閣深關。待伊要、尤雲殢雨，纏繡衾、不與同歡。盡更深、款款問伊，今後敢更無端。
長壽樂
作者：柳永
朝代：宋

尤紅殢翠。近日來、陡把狂心牽繫。羅綺叢中，笙歌筵上，有個人人可意。解嚴妝巧笑，取次言談成嬌媚。知幾度、密約秦樓盡醉。仍攜手，眷戀香衾繡被。情漸美。算好把、夕雨朝雲相繼。便是仙禁春深，御爐香嫋，臨軒親試。對天顏咫尺，定然魁甲登高第。待恁時、等著回來賀喜。好生地。剩與我兒利市。
長壽樂
作者：柳永
朝代：宋

繁紅嫩翠。豔陽景，妝點神州明媚。是處樓臺，朱門院落，弦管新聲騰沸。恣遊人、無限馳驟，嬌馬車如水。竟尋芳選勝，歸來向晚，起通衢近遠，香塵細細。太平世。少年時，忍把韶光輕棄。況有紅妝，楚腰越豔，一笑千金何啻。向尊前、舞袖飄雪，歌響行雲止。願長繩、且把飛烏系。任好從容痛飲，誰能惜醉。
長相思
作者：柳永
朝代：宋

畫鼓喧街，蘭燈滿市，皎月初照嚴城。清都絳闕夜景，風傳銀箭，露靉金莖。巷陌縱橫。過平康款轡，緩聽歌聲。鳳燭熒熒。那人家、未掩香屏。向羅綺叢中，認得依稀舊日，雅態輕盈。嬌波豔冶，巧笑依然，有意相迎。牆頭馬上，漫遲留、難寫深誠。又豈知、名宦拘檢，年來減盡風情。
隔簾聽
作者：柳永
朝代：宋

咫尺鳳衾鴛帳，欲去無因到。蝦鬚窣地重門悄。認繡履頻移，洞房杳杳。強語笑。逞如簧、再三輕巧。梳妝早。琵琶閒抱。愛品相思調。聲聲似把芳心告。隔簾聽，贏得斷腸多少。恁煩惱。除非共伊知道。
集賢賓·接賢賓
作者：柳永
朝代：宋

小樓深巷狂遊遍，羅綺成叢。就中堪人屬意，最是蟲蟲。有畫難描雅態，無花可比芳容。幾回飲散良宵永，鴛衾暖、鳳枕香濃。算得人間天上，惟有兩心同。近來雲雨忽西東。誚惱損情悰。縱然偷期暗會，長是匆匆。爭似和鳴偕老，免教斂翠啼紅。眼前時、暫疏歡宴，盟言在、更莫忡忡。待作真個宅院，方信有初終。
雙聲子
作者：柳永
朝代：宋

晚天蕭索，斷蓬蹤跡，乘興蘭棹東遊。三吳風景，姑蘇臺榭，牢落暮靄初收。夫差舊國，香徑沒、徒有荒丘。繁華處，悄無睹，惟聞麋鹿呦呦。想當年、空運籌決戰，圖王取霸無休。江山如畫，雲濤煙浪，翻輸范蠡扁舟。驗前經舊史，嗟漫載、當日風流。斜陽暮草茫茫，盡成萬古遺愁。
駐馬聽
作者：柳永
朝代：宋

鳳枕鸞帷。二三載，如魚似水相知。良天好景，深憐多愛，無非盡意依隨。奈何伊。恣性靈、忒煞些兒。無事孜煎，萬回千度，怎忍分離。而今漸行漸遠，漸覺雖悔難追。漫寄消寄息，終久奚為。也擬重論繾綣，爭奈翻覆思維。縱再會，只恐恩情，難似當時。
鬥百花
作者：柳永
朝代：宋

滿搦宮腰纖細。年紀方當笄歲。剛被風流沾惹，與合垂楊雙髻。初學嚴妝，如描似削身材，怯雨羞雲情意。舉措多嬌媚。爭奈心性，未會先憐佳婿。長是夜深，不肯便入鴛被。與解羅裳，盈盈背立銀釭，卻道你但先睡。
鬥百花
作者：柳永
朝代：宋

煦色韶光明媚。輕靄低籠芳樹。池塘淺蘸煙蕪，簾幕閒垂風絮。春困厭厭，拋擲鬥草工夫，冷落踏青心緒。終日卮朱戶。遠恨綿綿，淑景遲遲難度。年少傅粉，依前醉眠何處。深院無人，黃昏乍拆鞦韆，空鎖滿庭花雨。
鬥百花
作者：柳永
朝代：宋

颯颯霜飄鴛瓦，翠幕輕寒微透，長門深鎖悄悄，滿庭秋色將晚。眼看菊蕊，重陽淚落如珠，長是淹殘粉面。鸞輅音塵遠。無險幽恨，寄情空殢紈扇。應是帝王，當初怪妾辭輦。陡頓今來，宮中第一妖嬈，卻道昭陽飛燕。
鳳凰閣
作者：柳永
朝代：宋

匆匆相見，懊惱恩情太薄。霎時雲雨人拋卻。教我行思坐想，肌膚如削。恨只恨、相違舊約。相思成病，那更瀟瀟雨落。斷腸人在闌干角。山遠水遠人遠，音信難託。這滋味、黃昏又惡。
鳳歸雲
作者：柳永
朝代：宋

向深秋，雨餘爽氣肅西郊。陌上夜闌，襟袖起涼飆。天末殘星，流電未滅，閃閃隔林梢。又是曉雞聲斷，陽烏光動，漸分山路迢迢。驅驅行役，苒苒光陰，繩頭利祿，蝸角功名，畢竟成何事，漫相高。拋擲雲泉，狎玩塵土，壯節等閒消。幸有五湖煙浪，一船風月，會須歸去老漁樵。
鳳歸雲
作者：柳永
朝代：宋

戀帝裡，金谷園林，平康巷陌，觸處繁華，連日疏狂，未嘗輕負，寸心雙眼。況佳人、盡天外行雲，掌上飛燕。向玳筵、一一皆妙選。長是因酒沈迷，被花縈絆。更可惜、淑景亭臺，暑天枕簟。霜月夜涼，雪霰朝飛，一歲風光，盡堪隨分，俊遊清宴。算浮生事，瞬息光陰，錙銖名宦。正歡笑，試恁暫時分散。卻是恨雨愁雲，地遙天遠。
鵲橋仙
作者：柳永
朝代：宋

屆征途，攜書劍，迢迢匹馬東去。慘離懷，嗟少年易分難聚。佳人方恁繾綣，便忍分鴛侶。當媚景，算密意幽歡，盡成輕負。此際寸腸萬緒。慘愁顏、斷魂無語。和淚眼、片時幾番回顧。傷心脈脈誰訴。但黯然凝佇。暮煙寒雨。望秦樓何處。
黃鶯兒
作者：柳永
朝代：宋

園林晴晝春誰主。暖律潛催，幽谷暄和，黃鸝翩翩，乍遷芳樹。觀露溼縷金衣，葉映如簧語。曉來枝上綿蠻，似把芳心、深意低訴。無據。乍出暖煙來，又趁遊蜂去。恣狂蹤跡，兩兩相呼，終朝霧吟風舞。當上苑柳穠時，別館花深處。此際海燕偏饒，都把韶光與。
水龍吟
作者：柴元彪
朝代：宋

秋雲元自無心，那曾系得歸心住。陽關酒盡，灞橋人遠，也須別去。□□□□，□□□□，□□□□。有哀雁聲聲，愁蛩切切，悄悄地、聽人語。回首琵琶舊恨，嘆西風、□興如許。江左百年，風流雲散，不堪重舉。怎得歸來，樵歌互答，自相容與。又何須□□，三五蟾光，重陽風雨。
蘇幕遮
作者：柴元彪
朝代：宋

晚晴初，斜照裡。遠水連天，天外帆千里。百尺高樓誰獨倚。滴落梧桐，一片相思淚。馬又嘶，風又起。斷續寒砧，又送黃昏至。明月照人人不睡。愁雁聲聲，更切愁人耳。
高陽臺
作者：柴元彪
朝代：宋

丹碧歸來，天荒地老，駸駸華髮相催。見說錢塘，北高峰更崔嵬。瓊林侍宴簪花處，二十年、滿地蒼苔。倩阿誰，為我起居，坡柳逋梅。淒涼往事休重省，且憑闌感慨，撫景銜杯。冷暖由天，任他花謝花開。知心只有西湖月，尚依依、照我徘徊。更多情，不間朝昏，潮去潮來。
念奴嬌
作者：柴望
朝代：宋

登高回首，嘆山河國破，於今何有。臺上金仙空已去，零落逋梅蘇柳。雙塔飛雲，六橋流水，風景還依舊。鳳笙龍管，何人腸斷重奏。聞道凝碧池邊，宮槐葉落，舞馬銜杯酒。舊恨春風吹不斷，新恨重重還又。燕子樓高，樂昌鏡遠，人比花枝瘦。傷情萬感，暗沾啼血襟袖。
念奴嬌
作者：柴望
朝代：宋

春來多困，正日移簾影，銀屏深閉。喚夢幽禽煙柳外，驚斷巫山十二。宿酒初醒，新愁半解，惱得成憔悴。髼鬆雲鬢，不忺鸞鏡梳洗。門外滿地香風，殘梅零亂，玉糝蒼苔碎。乍暖乍寒渾莫擬，欲試羅衣猶未。鬥草雕闌，買花深院，做踏青天氣。晴鳩鳴處，一池昨夜春水。
念奴嬌
作者：柴望
朝代：宋

匆匆別去，算別來、又是幾番春暮。酒債不償還似可，負了若干吟句。渭北春天，江南夜雨，總是傷情處。黯然消歇，綠楊一陣鶯語。空記十載嬉遊，如今驀地，兩處成離阻。縱是相逢天涯路，難覓年時歡侶。寄語東君，歲華不駐，誰為留春住。小樓昨夜，東風依舊飛絮。
摸魚兒
作者：柴望
朝代：宋

問長江、幾分秋色，三分渾在煙雨。何人折盡絲絲柳，此日送君南浦。帆且駐。試說著、羊裘釣雪今何許。魚蝦自舞。但一舸蘆花，數聲霜笛，鷗鷺自來去。年年事，流水朝朝暮暮。天涯長嘆飄聚。衾寒不轉鈞天夢，樓外誰歌白紵。君莫訴。君試按、秦箏未必如鍾呂。鄉心最苦。算只有娟娟，馬頭皓月，今夜照歸路。
滿江紅
作者：柴望
朝代：宋

載酒何人，登臨處、滄洲空闊。憑闌外、晴楊兩岸，晚煙潑□。水鳥不知梁燕去，溪山半屬冬青閣。有小舟、隱約載歌姝，調新曲。留與去，如何得。風又雨，催行色。共白蘋紅蓼，好生飄泊。別後三年重會面，人生幾度三年別。正鄉心、客夢兩綢繆，城頭角。
齊天樂
作者：柴望
朝代：宋

悽悽楊柳瀟瀟雨，悄窗怎禁滴瀝。思裡傳螿，愁邊落雁，多少東吳山色。知他恨極。料為我窗前，強鳴刀尺。竟日西風，那堪無寐更鄰笛。黃花開遍未也，花開應笑我，年少難覓。灞上長安，河邊渭水，都把韶華暗擲。何人碎璧。尚衰草連天，暮煙凝碧。怕說相思，撼楓喧夜寂。
齊天樂
作者：柴望
朝代：宋

青青楊柳絲絲雨，他鄉又逢寒食。幾度劉郎，當年曼倩，迢遞水村煙驛。尋蹤訪跡。正馬上相逢，杏花狼藉。惟有沙邊，舊時鷗鷺似相識。天涯流浪最久，十年何所事，幽愫歷歷。換字鵝歸，看梅鶴去，回首征衫淚漬。新歡舊憶。笑客處如歸，歸處如客。獨倚危闌，亂山無數碧。
滿江紅
作者：梁大年
朝代：宋

九十炎光，又過了、三分之一。記當年光際，誕生良弼。崧嶽降神鍾秀氣，孕成間世真英傑。妙文章、拾芥立功名，誰能敵。周孔業，鄒軻質。伊尹志，淵明節。袖經綸妙手，屢投班筆。富貴一朝知己逼，封候談笑真堪覓。信功名、管取出長年，看箕翼。
秦樓月·憶秦娥
作者：梁意娘
朝代：宋

春宵短。香閨寂寞愁無限。愁無限。一聲窗外，曉鶯新囀。起來無語成嬌懶。柔腸易斷人難見。人難見。這些心緒，如何消遣。
鵲橋仙
作者：梅坡
朝代：宋

華桐日永，泛蘭風細，節近朱明十日。玉麟何事吐書來，瑞世應、文章東壁。綠衣戲彩，金樽酌醴，蘭玉階庭森列。更看千歲樹青青，管取並、三槐手植。
存目
作者：梅堯臣
朝代：宋

詩題：紅梅首句：認桃無綠葉，辨杏有青枝。
平山堂雜言
作者：梅堯臣
朝代：宋

蕪城之北大明寺，闢堂高爽趣廣而意厖。
歐陽公經始曰平山，山之迤邐蒼翠隔大江。
天清日明了了見峯嶺，已勝謝朓齪齪遠視於一窗。
亦笑煬帝造樓摘星放螢火，錦帆落檣旗建杠。
我今乃來偶同二三友，得句欲霜鍾撞。
却思公之文字世莫雙，舉酒一使長咽慢肌高揭鼓笛腔，萬古有作心胸降。
放鶉
作者：梅堯臣
朝代：宋

獸烹羊豬，鳥烹鴨雞。
唯鶉不殺，置奴而携。
公坐堂上，見而悲悽。
急令開笯還故棲，其間無力飛不齊。
公只知魚之洋洋，鵝之鶂鶂。
噫兮噫兮。
文惠師贈新筍
作者：梅堯臣
朝代：宋

劉累死，龍不馴。
世間士，不識真。
有真物，實去人。
或在山，亦隠鱗。
或多孫，出水濱。
奮雷轟轟萬里春，厚土坼裂窮蟄振。
牙甲戢戢不可數，剗掘誰怕天公嗔。
煑之桉酒美如玉，甘脆入齒饞流津。
荆吳易得梁宋少，二年不食思無因。
豈意今朝忽有遺，不忍獨饗呼吾鄰。
春鶻謠
作者：梅堯臣
朝代：宋

春巢纍纍，衆鳥哺兒。
衆鳥不出巢，羣雛嗷嗷腹甚饑。
不出巢，其謂何，上有蒼鶻窺其窠。
問鶻何仇，鶻不我顧。
我巢有雛，開口待哺。
一日不擊，巢雛不食。
爾憂爾雛，衆鳥號呼又可吁。
暮雨
作者：梅堯臣
朝代：宋

水上魚，吹白露。
山頭雲，與龍附。
潭中水作潭中雨，朱鼈飛過吳洲去。
鯉魚相隨不知數，老蛤銜泥在深處。
汴之水三章送淮南提刑李舍人·其二
作者：梅堯臣
朝代：宋

汴之水，入于泗，黄流清淮爲一致。
上牽下櫓日夜來，千人同濟兮萬人利。
利何謂，國之漕，商之貨，實所寄。
禽言四首·子規
作者：梅堯臣
朝代：宋

不如歸去，春山云暮。
萬木兮參雲，蜀天兮何處。
人言有翼可歸飛，安用空啼向高樹。
禽言四首·提壺
作者：梅堯臣
朝代：宋

提壺蘆，沽美酒。
風爲賓，樹爲友。
山花繚亂目前開，勸爾今朝千萬壽。
禽言四首·竹雞
作者：梅堯臣
朝代：宋

泥滑滑，苦竹岡。
雨蕭蕭，馬上郎。
馬蹄凌兢雨又急，此鳥爲君應斷腸。
荆山
作者：梅堯臣
朝代：宋

和楚人，茲楚地。
泣玉山，無所記。
但見楚人誇産玉，古廟幽幽無鬼哭。
儻有鬼，定無足。
蘇幕遮
作者：梅堯臣
朝代：宋

露堤平，煙墅杳。亂碧萋萋，雨後江天曉。獨有庾郎年最少。窣地春袍，嫩色宜相照。接長亭，迷遠道。堪怨王孫，不記歸期早。落盡梨花春又了。滿地殘陽，翠色和煙老。
觀拽龍舟懷裴宋韓李
作者：梅堯臣
朝代：宋

截春流，築沙坻。
拽龍舟，過天池。
尾矯矯，角岐岐。
千夫推，萬鱗隨。
驚鴻鵠，沉魚龜。
春三月，輕服時。
薄水殿，習水嬉。
馬特特，來者誰。
魏公子，人不窺。
車轔轔，集其涯。
邯鄲倡，士交馳。
銀缾索酒傾玻瓈，用錢如水贈舞兒。
却入上苑看鬭雞，擊毬彈金無不爲。
適聞天子降玉輦，當門虎脚看大旗。
春風吹花入行幄，紅錦百尺爭蛟螭。
雲蓋迴，綵纜維，明年結客觀未遲。
賣鹿角魚
作者：梅堯臣
朝代：宋

水中龍，角而足。
海小魚，角矗矗。
不擬龍，乃擬鹿。
譬彼蝸，抗蠒犢。
漬以鹹鹵久且醭，持賣都市參鼎餗。
此人何苦厭豬羊，甘爾臭味不飽腹。
送王平甫擬離騷
作者：梅堯臣
朝代：宋

識君兮不早，君尚少兮我老。
蘭與蕙兮多薰，搴雜佩兮芳芬。
蘭倏往兮蕙隨，心俯仰兮徘徊。
與識吳兮吳樂，嘗適楚兮楚悅，君何爲兮我闊。
麒麟縶兮不馳，鳳皇蔽兮挑達。
均莫悲兮別離，悵公子兮何之。
絕大江兮無波，奉赤鯉兮藉荷。
芼蒓荇兮陳羹，親意得兮忘榮。
世反是兮從貴，聊送君兮傷情。
送韓奉禮隨侍之許昌
作者：梅堯臣
朝代：宋

岸之側，多菖蒲。
岸之下，多乳魚。
乳魚可以饌，菖蒲可以葅。
羨君調膳去且樂，因使無忘寄我書。
醉翁吟
作者：梅堯臣
朝代：宋

翁來，翁來，翁乘馬。
何以言醉，在泉林之下。
日暮煙愁谷暝，蹄聳足音響原野。
月從東方出照人，攬暉曾不盈把。
酒將醒，未醒又挹玉斝向身瀉，翁乎醉也。
山花炯兮，山木挺兮，翁酩酊兮。
禽鳴右兮，獸鳴左兮，翁䫥鵝兮。
蟲蜩嚎兮，石泉嘈兮，翁酕醄兮。
翁朝來以暮往，田叟野父徒倚望兮。
翁不我搔，翁自陶陶。
翁捨我歸，我心依依。
博士慰我，寫我意之微兮。
采杞
作者：梅堯臣
朝代：宋

誰謂岸無杞，條其長矣。
誰謂杞無實，爛其皇矣。
掇彼征矣，檐既盈矣。
捨棘與蠹，造此宜酒。
維此宜酒，我挹我注。
我飲我助，以養我籲。
閔讒狡·其一
作者：梅堯臣
朝代：宋

矯有讒狡，讒以戕類。
狡以媚其貴，謂不騫不墜。
謂人莫爾制，而死制之。
誰謂無鬼，孰制之死。
閔讒狡·其二
作者：梅堯臣
朝代：宋

彼狡之將死，若有以見。
既見既惡之，引袂蒙面。
謂人莫爾辨，而自辨之。
誰謂無鬼，孰俾之譴。
龍箕一首
作者：梅堯臣
朝代：宋

龍箕在天，莫不孕靈，我公生之。
既生既德，曾誰與京。
爰弼帝右，繼序其榮之。
贊我太平，萬事其成之。
殿我輔邦，庶民其寧之。
政靡薄厚，百職其揚之。
宜言顯光，永錫乎后王。
迺祝眉壽，迺獻兕觥，福祿其將之。
卖鹿角鱼
作者：梅尧臣
朝代：宋

水中龙，角而足。
海小鱼，角矗矗。
不拟龙，乃拟鹿。
譬彼蜗，抗蠒犊。
渍以咸卤久且醭，持卖都市参鼎餗。
此人何苦厌猪羊，甘尔臭味不饱腹。
卖鹿角鱼
作者：梅尧臣
朝代：宋

水中龙，角而足。海小鱼，角矗矗。不拟龙，乃拟鹿。譬彼蜗，抗茧犊。渍以咸卤久且醭，持卖都市参鼎餗。此人何苦厌猪羊，甘尔臭味不饱腹。
卖鹿角鱼
作者：梅尧臣
朝代：宋

水中龙，角而足。海小鱼，角矗矗。
不拟龙，乃拟鹿。譬彼蜗，抗茧犊。
渍以咸卤久且醭，时卖都市参鼎餗。
此人何苦厌猪羊，甘尔臭味不饱腹。
存目
作者：梅尧臣
朝代：宋

诗题：红梅首句：认桃无绿叶，辨杏有青枝。
平山堂杂言
作者：梅尧臣
朝代：宋

芜城之北大明寺，闢堂高爽趣广而意厖。
欧阳公经始曰平山，山之迤逦苍翠隔大江。
天清日明了了见峯岭，已胜谢朓龊龊远视于一窗。
亦笑炀帝造楼摘星放萤火，锦帆落樯旗建杠。
我今乃来偶同二三友，得句欲霜钟撞。
却思公之文字世莫双，举酒一使长咽慢肌高揭鼓笛腔，万古有作心胸降。
平山堂杂言
作者：梅尧臣
朝代：宋

芜城之北大明寺，辟堂高爽趣广而意厖。欧阳公经始曰平山，山之迤逦苍翠隔大江。天清日明了了见峰岭，已胜谢朓龊龊远视於一窗。亦笑炀帝造楼摘星放萤火，锦帆落樯旗建杠。我今乃来偶同二三友，得句欲霜锺撞。却思公之文字世莫双，举酒一使长咽慢肌高揭鼓笛腔，万古有作心胸降。
放鹑
作者：梅尧臣
朝代：宋

兽烹羊猪，鸟烹鸭鸡。
唯鹑不杀，置奴而携。
公坐堂上，见而悲悽。
急令开笯还故栖，其间无力飞不齐。
公只知鱼之洋洋，鹅之鶂鶂。
噫兮噫兮。
放鹑
作者：梅尧臣
朝代：宋

兽烹羊猪，鸟烹鸭鸡。
唯鹑不杀，置奴而携。
公坐堂上，见而悲凄。
急令开笯还故栖，其间无力飞不齐。
公只知鱼之洋洋，鹅之鶂鶂。
噫兮噫兮。
放鹑
作者：梅尧臣
朝代：宋

兽烹羊猪，鸟烹鸭鸡。唯鹑不杀，置奴而携。公坐堂上，见而悲悽。急令开笯还故栖，其间无力飞不齐。公只知鱼之洋洋，鹅之鹢鹢。噫兮噫兮。
文惠师赠新笋
作者：梅尧臣
朝代：宋

刘累死，龙不驯。
世间士，不识真。
有真物，实去人。
或在山，亦隠鳞。
或多孙，出水滨。
奋雷轰轰万里春，厚土坼裂穷蛰振。
牙甲戢戢不可数，刬掘谁怕天公嗔。
煑之桉酒美如玉，甘脆入齿馋流津。
荆吴易得梁宋少，二年不食思无因。
岂意今朝忽有遗，不忍独飨呼吾邻。
文惠师赠新笋
作者：梅尧臣
朝代：宋

刘累死，龙不驯。世间士，不识真。有真物，实去人。或在山，亦隐鳞。或多孙，出水滨。奋雷轰轰万里春，厚土坼裂穷蛰振。牙甲戢戢不可数，刬掘谁怕天公嗔。煮之桉酒美如玉，甘脆入齿馋流津。荆吴易得梁宋少，二年不食思无因。岂意今朝忽有遗，不忍独飨呼吾邻。
文惠师赠新笋
作者：梅尧臣
朝代：宋

刘累死，龙不驯。世间士，不识真。有真物，实去人。或在山，亦隐鳞。或多孙，出水滨。奋雷轰轰万里春，厚土坼裂穷蛰振。牙甲戢戢不可数，划掘谁怕天公嗔。煮之桉酒美如玉，甘脆入齿馋流津。荆吴易得梁宋少，二年不食思无因。岂意今朝忽有遗，不忍独飨呼吾邻。
春鹘谣
作者：梅尧臣
朝代：宋

春巢纍纍，众鸟哺儿。
众鸟不出巢，羣雏嗷嗷腹甚饥。
不出巢，其谓何，上有苍鹘窥其窠。
问鹘何仇，鹘不我顾。
我巢有雏，开口待哺。
一日不击，巢雏不食。
尔忧尔雏，众鸟号呼又可吁。
暮雨
作者：梅尧臣
朝代：宋

水上鱼，吹白露。
山头云，与龙附。
潭中水作潭中雨，朱鼈飞过吴洲去。
鲤鱼相随不知数，老蛤衔泥在深处。
汴之水三章送淮南提刑李舍人
作者：梅尧臣
朝代：宋

汴之水，分于河，黄流浊浊激春波。昨日初观水东下，千人走喜兮万人歌。歌谓何，大船来兮小船过。百货将集玉都那，君则扬舲兮以糺刑科。汴之水，入于泗，黄流清淮为一致。上牵下橹日夜来，千人同济兮万人利。利何谓，国之漕，商之货，实所寄。我送行舟，于水之次。春风吹两旗，君作天王使。罟客自求鱼，清江莫相避。
禽言四首·子规
作者：梅尧臣
朝代：宋

不如归去，春山云暮。万木兮参云，蜀天兮何处。人言有翼可归飞，安用空啼向高树。提壶芦，沽美酒。风为宾，树为友。山花缭乱目前开，劝尔今朝千万寿。婆饼焦，儿不食。尔父向何之，尔母山头化为石。山头化石可奈何，遂作微禽啼不息。泥滑滑，苦竹冈。雨萧萧，马上郎。马蹄凌兢雨又急，此鸟为君应断肠。
荆山
作者：梅尧臣
朝代：宋

和楚人，兹楚地。泣玉山，无所记。但见楚人誇产玉，古庙幽幽无鬼哭。傥有鬼，定无足。
荆山
作者：梅尧臣
朝代：宋

和楚人，兹楚地。
泣玉山，无所记。
但见楚人夸产玉，古庙幽幽无鬼哭。
傥有鬼，定无足。
观拽龙舟怀裴宋韩李
作者：梅尧臣
朝代：宋

截春流，筑沙坻。
拽龙舟，过天池。
尾矫矫，角岐岐。
千夫推，万鳞随。
惊鸿鹄，沉鱼龟。
春三月，轻服时。
薄水殿，习水嬉。
马特特，来者谁。
魏公子，人不窥。
车辚辚，集其涯。
邯郸倡，士交驰。
银缾索酒倾玻瓈，用钱如水赠舞儿。
却入上苑看斗鸡，击毬弹金无不为。
适闻天子降玉辇，当门虎脚看大旗。
春风吹花入行幄，红锦百尺争蛟螭。
云盖迴，綵缆维，明年结客观未迟。
观拽龙舟怀裴宋韩李
作者：梅尧臣
朝代：宋

截春流，筑沙坻。拽龙舟，过天池。尾矫矫，角岐岐。千夫推，万鳞随。惊鸿鹄，沉鱼龟。春三月，轻服时。薄水殿，习水嬉。马特特，来者谁。魏公子，人不窥。车辚辚，集其涯。邯郸倡，士交驰。银缾索酒倾玻璃，用钱如水赠舞儿。却入上苑看斗鸡，击球弹金无不为。适闻天子降玉辇，当门虎脚看大旗。春风吹花入行幄，红锦百尺争蛟螭。云盖回，彩缆维，明年结客观未迟。
观拽龙舟怀裴宋韩李
作者：梅尧臣
朝代：宋

截春流，筑沙坻。拽龙舟，过天池。尾矫矫，角岐岐。千夫推，万鳞随。惊鸿鹄，沉鱼龟。春三月，轻服时。薄水殿，习水嬉。马特特，来者谁。魏公子，人不窥。车辚辚，集其涯。邯郸倡，士交驰。银瓶索酒倾玻瓈，用钱如水赠舞儿。却入上苑看斗鸡，击毬弹金无不为。适闻天子降玉辇，当门虎脚看大旗。春风吹花入行幄，红锦百尺争蛟螭。云盖回，綵缆维，明年结客观未迟。
送王平甫拟离骚
作者：梅尧臣
朝代：宋

识君兮不早，君尚少兮我老。
兰与蕙兮多熏，搴杂佩兮芳芬。
兰倏往兮蕙随，心俯仰兮徘徊。
与识吴兮吴乐，尝适楚兮楚悦，君何为兮我阔。
麒麟絷兮不驰，凤皇蔽兮挑达。
均莫悲兮别离，怅公子兮何之。
绝大江兮无波，奉赤鲤兮藉荷。
芼莼荇兮陈羹，亲意得兮忘荣。
世反是兮从贵，聊送君兮伤情。
送王平甫拟离骚
作者：梅尧臣
朝代：宋

识君兮不早，君尚少兮我老。兰与蕙兮多薰，搴杂佩兮芳芬。兰倏往兮蕙随，心俯仰兮徘徊。与识吴兮吴乐，尝适楚兮楚悦，君何为兮我阔。麒麟絷兮不驰，凤皇蔽兮挑达。均莫悲兮别离，怅公子兮何之。绝大江兮无波，奉赤鲤兮藉荷。芼莼荇兮陈羹，亲意得兮忘荣。世反是兮从贵，聊送君兮伤情。
送韩奉礼随侍之许昌
作者：梅尧臣
朝代：宋

岸之侧，多菖蒲。岸之下，多乳鱼。乳鱼可以馔，菖蒲可以菹。羡君调膳去且乐，因使无忘寄我书。
送韩奉礼随侍之许昌
作者：梅尧臣
朝代：宋

岸之侧，多菖蒲。岸之下，多乳鱼。乳鱼可以馔，菖蒲可以葅。羡君调膳去且乐，因使无忘寄我书。
醉翁吟
作者：梅尧臣
朝代：宋

翁来，翁来，翁乘马。何以言醉，在泉林之下。日暮烟愁谷暝，蹄耸足音响原野。月从东方出照人，揽晖曾不盈把。酒将醒，未醒又挹玉斝向身泻，翁乎醉也。山花炯兮，山木挺兮，翁酩酊兮。禽鸣右兮，兽鸣左兮，翁𱆚鹅兮。虫蜩嚎兮，石泉嘈兮，翁酕醄兮。翁朝来以暮往，田叟野父徒倚望兮。翁不我搔，翁自陶陶。翁舍我归，我心依依。搏士慰我，写我意之微兮。
闵谗狡
作者：梅尧臣
朝代：宋

矫有谗狡，谗以戕类。狡以媚其贵，谓不骞不坠。谓人莫尔制，而死制之。谁谓无鬼，孰制之死。彼狡之将死，若有以见。既见既恶之，引袂蒙面。谓人莫尔辨，而自辨之。谁谓无鬼，孰俾之谴。
龙箕一首
作者：梅尧臣
朝代：宋

龙箕在天，莫不孕灵，我公生之。既生既德，曾谁与京。爰弼帝右，继序其荣之。赞我太平，万事其成之。殿我辅邦，庶民其宁。政靡薄厚，百职其扬之。宜言显光，永锡乎后王。乃祝眉寿，乃献兕觥，福禄其将之。
三江魯府君贊
作者：楊傑
朝代：宋

三江府君，有德有文。
善政及物，陰功惠民。
異木連理，雙芝共根。
詩助風教，道傳子孫。
斯人一去莫可見，萬里西山空白雲。
偈
作者：楊傑
朝代：宋

男大須婚，女長須嫁。
討甚閑工夫，更說無生話。
弘忍像贊
作者：楊傑
朝代：宋

人孰無父，祖獨有母。
其母爲誰，周氏季女。
濁港滔滔入大江，門前依舊長安路。
都尉王居士贊
作者：楊傑
朝代：宋

珠圎而明，玉澤而温。
鑑瑩澈而絕塵，芝秀發而非根。
曼殊沙華，栴檀香芬。
晦堂路險，大開施門。
西江水深，一口平吞。
誰知威音已前，正是王老師孫。
少年遊
作者：楊億
朝代：宋

江南節物，水昏雲淡，飛雪滿前村。千尋翠嶺，一枝芳豔，迢遞寄歸人。壽陽妝罷，冰姿玉態，的的寫天真。等閒風雨又紛紛。更忍向、笛中聞。
沁園春
作者：楊元亨
朝代：宋

一棹橫江，問訊盟鷗，太守謂誰。道皇華使者，光風灑落。元宵三五，樂與民俱。寶榼金韉，玉梅釵燕，鬥鴨闌干花影嬉。人迎笑，似玉京春淺，長是燈時。風流不減人知。算嶽牧詞人誰似之。把南樓風月，渚宮丘壑，竹西歌舞，行樂濡須。萬斛金蓮，滿城開遍，朵朵留迎學士歸。明年宴，看柑傳天上，月在雲西。
喜遷鶯
作者：楊再可
朝代：宋

臘天初曉，慶五色瑞雲，華軒呈繞。紫府真人，丹臺仙伯，合降世間榮耀。彩筆素題，篇翰未減，家聲詞藻。秀眉宇，俊丰標閥閱，聲名都好。富貴長歡笑。此際錦堂，移下蓬萊島。妙舞蹁躚，清歌宛轉，兩行翠娥燕趙。勸飲百千鍾酒，歲歲朱顏不老。春近也，看香紅又怕，小桃開了。
垂絲釣
作者：楊冠卿
朝代：宋

翠簾晝卷。庭花日影初轉。酒力未醒，眉黛還斂。停歌扇。背畫闌倚遍。情無限。悵韶華又晚。錦韉去後，愁寬珠袖金釧。碧雲信遠。難託西樓雁。空寫銀箏怨。腸欲斷。更落紅萬點。
如夢令
作者：楊冠卿
朝代：宋

滿院落花春寂。風絮一簾斜日。翠鈿曉寒輕，獨倚千秋無力。無力。無力。蹙破遠山愁碧。
憶秦娥
作者：楊冠卿
朝代：宋

雲垂幕。江天雪似楊花落。楊花落。翠衾不暖，曉寒偏覺。起來獨倚西樓角。客懷無耐傷離索。傷離索。蠻箋欲寄，塞鴻難託。
憶秦娥
作者：楊冠卿
朝代：宋

東風惡。雪花亂舞穿簾幕。穿簾幕。寒侵綠綺，音斷絃索。宮梅已破香紅萼。梅妝想稱伊梳掠。伊梳掠。十分全似，舊時京洛。
水龍吟
作者：楊冠卿
朝代：宋

渡江天馬龍飛，翠華小住興王地。石城鍾阜，雄依天塹，鼎安神器。鳷鵲樓高，建章宮闊，玉繩低墜。望鬱蔥佳氣，非煙非霧，方呈瑞、璇霄際。貔虎雲屯羽衛。壯金湯、更隆國勢。天驕膽落，狼烽晝熄，玉門晏閉。祗謁陵園，長安□遠，中興可冀。笑六朝舊事，空隨流水，千古恨、無人記。
清平樂
作者：楊冠卿
朝代：宋

翠團嘉樹。杜宇呼春去。簾卷金泥凝望處。幾點紅薇香雨。等閒過了花時。殷勤來問酴醿。恰有一枝春在，畫樓紅日林西。
謁金門
作者：楊冠卿
朝代：宋

傷漂泊。負了花前期約。寒食清明都過卻。愁懷無處著。晴日柳陰池閣。風絮斜穿簾幕。簾外鞦韆閒彩索。斷腸人寂寞。
選冠子
作者：楊太尉
朝代：宋

碧眼連車，黃頭間座，望斷故人何處。當時勝麗，舊日繁華，都變虜言胡語。萬里銜冤，幾年埋恨，仔細向誰分訴。對南風凝眸，眺神旌、觸目淚流如雨。今幸會，電掃雷驅，雲開霧斂，一旦青天重睹。桃林臥草，華嶽嘶風，行迓太平周武。洗盡腥羶巷陌。從此追歡，酒杯頻舉。任笙簫聲裡，花朝月夕，醉中歌舞。
木蘭花慢
作者：楊子鹹
朝代：宋

紫凋紅落後，忽十丈，玉虯橫。望眾綠幃中，藍田璞碎，鮫室珠傾。柔條系風無力，更不禁、連日峭寒清。空與蝶圓香夢，枉教鶯訴春情。深深。苔徑悄無人。欄檻溼香塵。嘆寶髻髼鬆，粉鉛狼藉，誰管飄零。不愁素雲易散，恨此花、開後更無春。安得胡床月夜，玉醅滿蘸瑤英。
清平樂
作者：楊師純
朝代：宋

羞娥淺淺。秋水如刀剪。窗下無人自針線。不覺郎來身畔。相將攜手鴛幃。匆匆不許多時。耳畔告郎低語，共郎莫使人知。
清平樂
作者：楊師純
朝代：宋

小庭春院。睡起花陰轉。往事舊歡離思遠。柳絮隨風難管。等閒屈指當時。闌干幾曲誰知。為問春風桃李，而今子滿芳枝。
婆羅門引
作者：楊景
朝代：宋

帳雲暮卷，漏聲不到小簾櫳。銀漢夜洗晴空。皓月堂軒高掛，秋入廣寒宮。正金波不動，桂影玲瓏。佳人未逢。悵此夕、與誰同。對酒當歌，追念霜滿愁紅。南樓何處，愁人在、橫笛一聲中。凝望眼、立盡西風。
小樓連苑·水龍吟
作者：楊樵雲
朝代：宋

一枝斜墮牆腰，向人顫嫋如相媚。是誰翦取，斷雲零玉，輕輕妝綴。不是幽人，如何能到，水邊沙際。又匆匆過了，春風半面，盡長把、重門閉。只管相思成夢，道無情、又關鄉意。蒼苔半畝，如今已是，鹿胎田地。甚欲追陪，卻嫌花下，翠環解語。待何時月轉，幽房醉了，不教歸去。
水龍吟
作者：楊樵雲
朝代：宋

多情不在分明，繡窗日日花陰午。依依雲絮，溶溶香雪，覷他尋路。一滴東風，怎生消得，翠苞紅栩。被疏鐘敲斷，流鶯喚起，但長記、弓彎舞。定是相思入骨，到如今、月痕同醉。教人枉了，若還真個，匆匆如此。全未惺鬆，纈紋生眼，胡床猶據。算從前、總是無憑，待說與、如何寄。
沁園春
作者：楊氏
朝代：宋

便歸去，懶東塗西抹，學少年婆。
丁香結
作者：楊澤民
朝代：宋

梅雨猶清，冷風乘急，遙送萬絲斜隕。聽水翻雷迅。冒霧溼，但覺衣裘皆潤。亂山煙嶂外，輕寒透、未免強忍。崎嶇危石，聳峭峻嶺，都齊行盡。指引。看負弩旌旗，謾卷空、排素陣。向晚收雲，黎明見日，漸生紅暈。堪嘆萍泛浪跡，□事無長寸。但新來纖瘦，誰信非因病損。
三部樂
作者：楊澤民
朝代：宋

濃綠叢中，露半坼芳苞，自然奇絕。水亭風檻，正是蕤賓之月。固知道、春色無多，但絳英數點，照眼先發。為君的皪，盡是重心千葉。紅巾又成半蹙。試尋雙寄意，向麗人低說。但將一枝，插著翠環絲髮。映秋波、豔雲近睫。知厚意、深情更切。賞玩未已，看葉下、珍味還結。
丹鳳吟
作者：楊澤民
朝代：宋

荏苒秋光虛度，玩月池臺，登高樓閣。風傳霜信，遍送曉寒侵幕。淒涼細雨，灑窗飄戶，漏永更長，枕單衾薄。夢裡驚鴻喚起，坐對寒釭，猶聽晨漏殘角。先自宿酲似病，共愁造合滋味惡。雖有丁寧語，怕旁人多口，還類金鑠。如斯情緒，慼慼怎禁牢落。縱慾憑江魚寄往，漫霜毫頻握。幾時得見，諸事都記著。
側犯
作者：楊澤民
朝代：宋

九衢豔質，看來怎比他閒靚。清韻。似照水橫斜暮臨鏡。林間頓畫閣，花底藏芳徑。幽靜。將絳燭、高燒照雙影。瓊瑤皓素，未及肌膚瑩。伊試省。我從今、還肯再孤另。記取蘭房，夜深人迥。窗外月照，一方天井。
六醜
作者：楊澤民
朝代：宋

嘆濃歡易散，便忍把、恩情拋擲。恁時寸心，惟思生翅翼。別後蹤跡。不定如萍泛，暫拋江沔，又留連京國。芳容料見尤光澤。共賞青樓，同遊綺陌。皆曾痛憐深惜。縱鱗鴻託意，雲水猶隔。蘭房深寂。映輕紅淡碧。翠竹名花底、同燕息。杯盤屢肯留客。見真誠厚愛，意深情極。烏紗翦為新冠幟。誰知道、荏苒塵埃帶抹，任他傾側。朝雲信、且候潮汐。但寸心、未改伊人在，應須近得。
四園竹
作者：楊澤民
朝代：宋

殘霞殿雨，皞氣入窗扉。井梧墮葉，寒砌叫蛩，秋滿屏幃。羅袖匆匆敘別，淒涼客裡，異鄉誰更相知。念伊其。當時芍藥同心，誰知又爽佳期。直待金風到後，紅葉秋時。細寫情辭。何用紙。又卻恐、秋深葉漸稀。
夜遊宮
作者：楊澤民
朝代：宋

淚眼偎人強斂。鮫綃上、尚餘斑點。別後何愁不相見。只愁伊，被旁人，施暗箭。致得心腸轉。教令得、神魂撩亂。那更日疏又日遠。恁時節，想難為，看我面。
夜遊宮
作者：楊澤民
朝代：宋

一葉飄然下水。船頭轉、已行十里。冷落杯盤薦梅子。又經過，嶺邊村，江上市。那更輕帆底。一路上、翠飄紅墜。深夜方眠五更起。說相思，試揮毫，還滿紙。
少年遊
作者：楊澤民
朝代：宋

鸞胎麟角，金盤玉箸，芳果薦香橙。洛浦佳人，緱山仙子，高會共吹笙。揮毫便掃千章曲，一字不須更。絳闕瑤臺，星橋雲帳，全勝少年行。
慶春宮·高陽臺
作者：楊澤民
朝代：宋

曲渚瀾生。遙峰雲斂，據鞍又出江城。青子垂枝，翠陰遮道，乍聞一兩蟬聲。素蟾猶在，但惟有、長庚殿星。征夫前路，應怪勞生，塵事相縈。年來厭逐時迎。千里追尋，兩鬢凋零。佳景良辰，無憀虛度，誰憐客裡悽清。不如歸去，任兒輩、功名遂成。舊歡重理，莫笑淵明，卻賦閒情。
應天長
作者：楊澤民
朝代：宋

夭桃弄粉，繁杏透香，依然舊日顏色。奈彼妒花風雨，連陰過寒食。金釵試尋妙客。正晝永、院深人寂。善歌更解舞，傳聞觸處聲藉。當日俊遊時，屢向平康，吟詠共題壁。自後縱經回曲，難尋阿姨宅。芳華苑，羅綺陌。怎斷得、怪蹤狂跡。慣來往，柳外花間，鶯燕都識。
掃花遊·掃地遊
作者：楊澤民
朝代：宋

素秋漸老，正葉落吳江，雁橫南楚。暮霞散縷。聽寒蟬斷續，亂鴉鼓舞。客舍悽清，那更西風送雨。又東去。過野杏小橋，都在元處。心事天未許。似誤出桃源，再尋仙路。去年燕俎。記芳腮妒李，細腰束素。事沒雙全，自古瓜甜蒂苦。欲停佇。奈江頭、早催行鼓。
水龍吟
作者：楊澤民
朝代：宋

膩金勻點繁英，好風更與花為地。梅魂蕙魄，素馨□長，酴醿請避。拍塞清香，遠聞十里，如何藏閉。笑東籬嫩菊，空攢細蕊，祗供得、重陽淚。爭似青青葉底。傍西窗、時復輕吹。玉爐換骨，寶瓶燻夢，幽人睡起。管領秋光，留連佳景，幾多新意。怕姮娥、不□蟾宮桂種，□高枝比。
法曲獻仙音
作者：楊澤民
朝代：宋

汀蓼收紅，井梧凋綠，嚦嚦徵鴻南度。靜聽寒砧，悶敧孤枕，蟾光夜深窺戶。露暗滴、芭蕉重，瀟瀟本非雨。砌蛩語。怎知人、漏長無寐，因念遊子，路修道又阻。早起懶晨妝，自秋來、眉黛誰嫵。淨幾明窗，但無憀、空對蠻素。早知伊、別後恁久，悔教伊去。
渡江雲
作者：楊澤民
朝代：宋

漁鄉回落照，晚風勢急，騖鷺集汀沙。解鞍將憩息，細徑疏籬，竹隱兩三家。山餚野蔌，競素樸、都沒浮華。回望時，繞村流水，萬點舞寒鴉。休嗟。明年秋暮，一葉扁舟，望平川北下。應免勞、塵巾烏帽，宵炬紅紗。青蓑短棹長江碧，弄幾曲、羌管吹葭。人借問，鳴桹便入蘆花。
滿江紅
作者：楊澤民
朝代：宋

嫋娜身材，經行處、金蓮涉足。晨妝罷，黛眉新暈，素腰如束。丹臉勻紅香在臂，秀肌膩滑涼生肉。記那回、同賭選花圖，贏全域性。相思病，休殢卜。辜負卻，楊枝曲。漫榴花堆火，翠陰籠屋。菡萏方池閒豔蕊，畫堂未許歸雲宿。任利名、蹤跡久塵埃，教誰撲。
玉燭新
作者：楊澤民
朝代：宋

梨花寒食後。被麗日和風，一時開就。濛濛雨歇，香猶嫩、漸覺芳心彰漏。牆頭月下，似舊日鶯鶯相候。纖手為、攀折翹枝，輕盈露沾紅袖。風流出浴楊妃，向海上何人，更詢安否。百花任鬥。應粉豔、未減杏粗梅瘦。膚豐肉秀。□可與群芳推首。□方待、酣飲花前，輕歌緩奏。
瑞鶴仙
作者：楊澤民
朝代：宋

依山仍負郭。有松桂扶疏，煙霞渺漠。一年自成落。奈孤蹤還系，蠅頭蝸角。休嗤句弱。賦郊居、何讓沈約。記鄉人過我，儺立阼階，酒行先酌。遠映江山奇勝，下瞰重湖，上飛高閣。風簾絮幕。築新檻，種花藥。幸瓜期已近，秋風歸去，免得賓士味惡。待開池、剩起林亭，共同宴樂。
瑞龍吟
作者：楊澤民
朝代：宋

城南路。凝望映竹搖風，酒旗標樹。郊原遊子停車，問山崦裡，人家甚處。去還佇。徐見畫橋流水，小窗低戶。深沈綠滿垂楊，芳陰婭奼，嬌鶯解語。多謝佳人情厚，捲簾羞得，庭花飄舞。可謂望風知心，傾蓋如故。猶殢香玉，休賦斷腸句。堪憐處、生塵羅襪，凌波微步。底事匆匆去。為他系絆，離情萬緒。空有愁如縷。憶桃李春風，梧桐秋雨。又還過卻，落花飄絮。
瑣窗寒
作者：楊澤民
朝代：宋

倦拂鴛衾，羞臨鵲鑑，懶開窗戶。韶華暗度，又過妒花風雨。掩燻爐、怕聞舊香，柳陰只有黃鶯語。似向人、欲說離愁，因念未歸行旅。春暮。知何處。便不念芳年，正當三五。輕衫快馬，去逐狂朋怪侶。便羅帷、香閣頓忘，枕邊要語曾記否。趁芳時、即早歸來，尚可殢清俎。
華胥引
作者：楊澤民
朝代：宋

徵車將動，愁不成歌，對顰翠葉。靜掩蘭房，香鋪臥鴨煙罷唼。別後羞看霓裳，更把箏休軋。頻數更籌，乍寒孤枕偏怯。嘗為霜髭，弄纖纖、向人輕鑷。舊詞新句，幽窗時時並閱。藥餌衣衾，愁頓放、一番行篋。朝晚歸家，又煩春筍重疊。
蕙蘭芳·蕙蘭芳引
作者：楊澤民
朝代：宋

池亭小，簾幕初下，散飛鳧騖。乍風約雲開，遙障幾眉橫綠。畫橋架月，映四岸、垂楊遮屋。繞翠欄滿檻，盡是新栽花竹。風送荷香，涼生冰簟，豈畏炎燠。便催喚雙成，看舞相時麗曲。及瓜雖近，要娛我目。教後人行樂，亦非吾獨。
蘇幕遮
作者：楊澤民
朝代：宋

日烘晴，風卻暑。簾幕中間，紫燕呢喃語。嫩竹新荷初沐雨。曲欄幽軒，四面明窗舉。夏初臨，春又去。不願封侯，祗怕為羈旅。溪上故人無恙否。欲唱菱歌，發棹歸南浦。